pythainlp/thai-wiki-dataset-v4 huggingface dataset:
สมเด็จพระราชาธิบดีเลตซีที่ 3 แห่งเลโซโท

สมเด็จพระราชาธิบดีเลตซีที่ 3 แห่งเลโซโท  ทรงเป็นพระมหากษัตริย์และประมุขแห่งรัฐของราชอาณาจักรเลโซโท
พระราชประวัติ.
พระองค์เสด็จพระราชสมภพเมื่อวันที่ 17 กรกฎาคม พ.ศ. 2506 เป็นพระราชโอรสในสมเด็จพระราชาธิบดีโมโชโชที่ 2 แห่งเลโซโทและสมเด็จพระราชินีมาโมฮาโตแห่งเลโซโท มีพระราชอนุชา 1 พระองค์ คือ เจ้าชายซีอีโซแห่งเลโซโท และพระกนิษฐภคินี 1 พระองค์ คือ เจ้าหญิงคอนสแตนซ์ มาเซเอโซแห่งเลโซโท ทรงโปรดการเล่นกีฬาเทนนิส และทรงสนพระราชหฤทัยในด้านการเกษตร
พระราชวงศ์.
พระองค์อภิเษกสมรสกับนางสาวแอนนา คาราโบ มอตโซเอเนง (ต่อมาได้รับการสถาปนาเป็นสมเด็จพระราชินีมาเซเนต โมฮาโต เซเอโซ) เมื่อวันที่ 18 กุมภาพันธ์ พ.ศ. 2543 พระองค์ทรงมีพระราชโอรสและพระราชธิดา 3 พระองค์ ได้แก่
การเสด็จพระราชดำเนินเยือนประเทศไทย.
พระองค์เสด็จพระราชดำเนินมายังประเทศไทยหลายครั้ง ทั้งในฐานะพระราชอาคันตุกะ แขกของรัฐบาล และเสด็จเป็นการส่วนพระองค์
แหล่งข้อมูล.
<templatestyles src="Reflist/styles.css" />
เกาะพะลวย

เกาะพะลวย อยู่ในหมู่ที่ 6 ของตำบลอ่างทอง อำเภอเกาะสมุย จังหวัดสุราษฎร์ธานี เป็นเกาะขนาดใหญ่เป็นอันดับที่สองรองจากเกาะวัวตาหลับซึ่งบางส่วนของเกาะอยู่ใน เขตอุทยานแห่งชาติหมู่เกาะอ่างทอง ประมาณครึ่งเกาะ เมื่อวันที่ 12 พฤศจิกายน พ.ศ. 2523 กรมอุทยาน ได้ประกาศหมู่เกาะอ่างทองเป็นอุทยานแห่งชาติ เป็นแห่งที่ 21 ของประเทศ ส่วนเหลือเป็นที่อยู่ในความดูแลของกรมธนารักษ์ กระทรวงการคลัง 
ที่ตั้ง.
เกาะพะลวยตั้งอยู่ทางทิศตะวันออกของอำเภอดอนสัก จังหวัดสุราษฎร์ธานี หรือตั้งอยู่ทางทิศตะวันตกของอำเภอเกาะสมุย อยู่ห่างจากเกาะสมุยประมาณ 20 กิโลเมตร หรืออยู่ห่างจากอำเภอดอนสักประมาณ 18 กิโลเมตร
ลักษณะภูมิประเทศ.
สภาพของเกาะพะลวยส่วนมากเป็นเขาหินปูนเกือบทั้งหมด จะมีการเปลี่ยนแปลงทางธรณีวิทยาอย่างรุนแรง รวมทั้งการกร่อนทางกายภาพและดินฟ้าอากาศ ทำให้เกิดถ้ำและหน้าผาและรูปร่างของเกาะมีลักษณะแปลก ๆ เช่น บางแห่งคล้ายกับปราสาทหินพิมาย หรือนครวัดอันเก่าแก่
ลักษณะภูมิอากาศ.
มีลมมรสุมพัดผ่านทำให้ฝนตกชุก คลื่นพายุรุนแรง ปริมาณน้ำฝนโดยเฉลี่ย 2,000 มิลลิเมตรต่อปี อุณหภูมิเฉลี่ย 23 องศาเซลเซียส 
ลักษณะประชากร.
ประชากรส่วนใหญ่อาศัยอยู่บนเกาะแห่งนี้มาประมาณ 8 รุ่น โดยอพยพมาจากส่วนต่าง ๆ ของประเทศ ส่วนใหญ่เป็นชาวอำเภอเกาะสมุย อำเภอดอนสัก อำเภอกาญจนดิษฐ์ อำเภอท่าฉาง อำเภอไชยา อำเภอท่าชนะ จังหวัดสุราษฎร์ธานี จังหวัดชุมพร จังหวัดเพชรบุรี เป็นต้น มีครัวเรือน 102 ครัวเรือน ประชากร 438 คน นับถือศาสนาพุทธ มีสำนักสงฆ์ 2 แห่ง เป็นศูนย์รวมจิตใจของชาวเกาะพะลวย
ลักษณะการประกอบอาชีพ อาชีพของชาวเกาะพะลวยส่วนใหญ่ประกอบอาชีพประมงขนาดเล็ก อาชีพหารังนกนางแอ่น อาชีพทำสวนยาง มีประมาณ 300 ไร่ อาชีพสวนมะพร้าว สวนผลไม้ อาชีพปศุสัตว์เลี้ยงโค ประมาณ 200 ตัว 
ผลิตภัณฑ์ที่น่าสนใจของหมู่บ้าน.
เป็นผลิตภัณฑ์ปลากระบอกร้าซึ่งมีชื่อเสียงมากของเกาะพะลวย ปลาแห้ง ปลาหมึกแห้ง เป็นต้น
สถานที่ท่องเที่ยวเชิงอนุรักษ์.
เกาะพะลวยมีสถานที่ท่องเที่ยวหลายแห่ง เช่น ถ้ำสามบ่อซึ่งเป็นถ้ำที่มีขนาดใหญ่สวยงามมาก ยาวประมาณ 1 กิโลเมตร แต่เดิมถ้ำแห่งนี้เปรียบเสมือนเส้นเลือดใหญ่ของผู้ที่อาศัยอยู่บนเกาะ เนื่องจากมีธารน้ำจืดไหลมาจากหุบเขาที่เป็นทางน้ำ ชาวบ้านอาศัยแหล่งน้ำนี้ใช้อุปโภคและบริโภค ทางด้านทิศตะวันออกของเกาะมีหาดทรายขาวสะอาดขนาดเล็กหลายแห่ง เช่น หาดสองพี่-น้อง หาดตาโย หาดสน เป็นต้น นอกจากถ้ำและหาดทรายที่สวยงามแล้วยังมีสถานที่ท่องเที่ยวที่เป็นธรรมชาติอีก ดังนี้
นกแก๊ก เป็นต้น
สถานที่ท่องเที่ยวที่มีชื่อเสียงซึ่งอยู่ไม่ไกลจากเกาะพะลวย คือ หมู่เกาะอ่างทอง
การคมนาคม.
การเดินทางสู่เกาะพะลวยด้วยเรือสารประจำทาง มีเฉพาะวันคู่ ออกจากฝั่งท่าเรือดอนสัก เวลา 13.00 น. ใช้เวลาเดินทางประมาณ 1.30-2 ชั่วโมง และขาออกจากท่าเรือเกาะพะลวย เวลาเช้า 7.30 น. อัตราค่าโดยสารเรือคนละ 150 บาท ปัจจุบันมีเรือเฟอร์รี่ให้บริการ และมีการเดินทางโดยเรือของชาวประมงที่นำผลผลิตมาจำหน่ายที่อำเภอดอนสักได้เช่นกัน เส้นทางเรือเมล์ อ.ดอนสัก-เกาะนกเภา-เกาะเชือก-เกาะส้ม-เกาะพะลวย เลาะตามแนวเกาะที่เรียงตัวกันเพื่อหลบคลื่นลม ร้านอาหารบนเกาะพะลวยขณะนี้มีแห่งเดียว คือ พะลวยซีฟู้ด
สถานที่พักแรม จะเป็นแบบ Home Stay หรือกางเต็นท์นอน หรือเป็นรีสอร์ท ได้สัมผัสถึงวิถีชีวิตชาวบ้านและธรรมชาติอย่างแท้จริง
ติดต่อประสานงานได้ดังนี้ 
Facebook เกาะพะลวย
วันนั้น...วันไหน หัวใจจะเป็นสีชมพู

วันนั้น...วันไหน หัวใจจะเป็นสีชมพู (; โรมาจิ: "Mimi o Sumaseba ; ความหมาย "If You Listen Closely"") หรือในชื่อภาษาอังกฤษว่า "Whisper of the Heart" เป็นภาพยนตร์อนิเมะจากสตูดิโอจิบลิ ที่ดัดแปลงจากผลงานมังงะชื่อ "เสียงกระซิบจากหัวใจ" ของ อาโออิ ฮิอิรางิ
เรื่องย่อ.
ตัวละครหลักของ "Whisper of the Heart" คือเด็กสาวที่ชื่อ ชิซึคุ สึกิชิมะ ผู้ซึ่งเป็นนักเรียนในระดับจูเนียร์ไฮสคูลในเมืองเล็กๆ ใกล้ๆ กับเมืองทามะ ของกรุงโตเกียว เธอมีนิสัยรักการอ่านและการเขียนหนังสือในยามว่าง แต่พ่อแม่ของเธอหวังจะให้เธอใช้เวลากับการบ้านเสียมากกว่า อีกทั้งช่วงเวลาของการสอบเข้าเรียนไฮสคูลก็ใกล้เข้ามาแล้วด้วย
เรื่องราวเกิดขึ้นในเมืองเล็ก ๆ แห่งหนึ่งภายใต้บรรยากาศทันสมัยของประเทศญี่ปุ่น ในขณะที่เด็กวัยรุ่นคนอื่น ๆ กำลังตั้งหน้าตั้งตาเตรียมตัวสอบเข้าเรียนต่อในชั้นมัธยมปลาย แต่ชิซึคุ เด็กสาวผู้รักการอ่านเป็นชีวิตจิตใจ กลับเลือกที่จะใช้เวลาส่วนใหญ่ไปกับการอ่านหนังสือนวนิยายที่หยิบยืมมาจากหอสมุด และตัวเลขยี่สิบเล่มก็คือเป้าหมายที่สาวน้อยวัยสิบสี่ปีวางไว้สำหรับปิดเทอมครั้งนี้ของเธอ
เมื่อคุณพ่อบอกกับชิซึคุว่าหอสมุดกำลังเปลี่ยนระบบการยืมหนังสือจากที่เคยใช้บัตรเป็นระบบบาร์โค้ด เธอก็นึกอยากหยิบเอาการ์ดกระดาษแข็งที่บันทึกรายชื่อผู้ยืมหนังสือออกมาดู น่าแปลกที่หนังสือทุกเล่มที่เธอเคยอ่านจะมีชื่อของ "เซย์จิ อามาซาว่า" ยืมไปก่อนหน้าเธอทุกครั้ง 
สิ่งที่เกิดขึ้นสร้างความประหลาดใจให้ชิซึคุอย่างมาก และทำให้เธออดไม่ได้ที่จะเฝ้ามองหาชายในจินตนาการของเธอ ขยันอ่านหนังสือ สอบเข้ามัธยมปลาย และเรียนในมหาวิทยาลัยดี ๆ คือเสียงจากสังคมที่กระซิบบอกเยาวชนที่กำลังเติบโต แม้ชิซึคุจะชอบหนังสือนิยายเพียงใด หรือมีพรสวรรค์ในด้านวรรณคดีแค่ไหน ตัวเธอเองก็ไม่สามารถมองข้ามบรรทัดฐานเหล่านั้นและเลือกเดินไปบนเส้นทางที่ตนเองรักได้อย่างสบายใจ
บางที ชีวิตวัยรุ่นอาจจะหนักและน่าปวดหัวเกินกว่าที่เด็กสาวที่ชอบ "ล่องลอยไปในโลกแห่งความฝัน" อย่างเธอก็เป็นได้
แต่แล้วในเช้าวันหนึ่ง "ที่ดูเหมือนจะเป็นวันธรรมดาสำหรับหลาย ๆ คน" ช่วงเวลาแห่งการค้นหาตนเองของชิซึคุก็ได้เริ่มต้นขึ้น
ระหว่างกำลังนั่งอยู่บนรถไฟเพื่อเดินทางไปส่งปิ่นโตให้คุณพ่อที่หอสมุด ชิซึคุก็พบเข้ากับแมวเร่ร่อนตัวอ้วน ท่าทางเมินเฉยไม่แยแสต่อสิ่งรอบข้างของมันทั้งยียวนกวนประสาทแต่ก็ชวนให้น่าสนใจ เธอตัดสินใจติดตามแมวจอมเจ้าเล่ห์ไปเรื่อย ๆ เพื่อค้นหาเป้าหมายของมันซึ่งก็คือร้านขายของเก่า "Earth Shop" ที่ดำเนินกิจการโดยคุณตาท่าทางใจดี และมีรูปสลักแมว "Baron Humbert Von Jikkingen" อันแสนงดงาม
ราวกับโชคชะตาชักพา, หลังจากนั้นไม่นานเธอก็ได้รู้ว่าเซย์จิคุงคนที่เธอตามหาก็คือหลานชายแท้ ๆ ของคุณตาเจ้าของร้านขายของเก่าแห่งนี้นี่เอง
ที่นี่, ชิซึคุได้เห็นแง่มุมลึก ๆ รวมทั้งตัวตนจริง ๆ ที่ไม่เคยเห็นของเซย์จิ สิ่งเหล่านี้มันก็ทำให้หัวใจของเธอพองโตความฝันของเด็กชายที่แน่วแน่ต่อการเป็นช่างทำไวโอลินจุดประกายให้ชิซึคุฮึดสู้ กลับไปฟังเสียงกระซิบจากหัวใจ และลงมือเขียนนวนิยายซึ่งเป็นสิ่งที่เธอรักมาตั้งแต่ต้นและรักมากที่สุดเพื่อเป็นการพิสูจน์ตัวเองตามความคิดของเธอ
ประสบการณ์ครั้งนี้ทำให้สาวน้อยได้รู้จักตนเอง และสามารถก้าวพ้นวันเวลาแห่งความสับสนไปได้อย่างมั่นคง
ในตอนจบเซย์จิได้ตัดสินใจไปเรียนทำไวโอลินต่อที่อิตาลี และชิซึคุก็ได้มุ่งมั่นกับการเป็นนักเขียน นอกจากนี้เซย์จิยังได้ขอแต่งงาน แล้วให้คำสัญญาว่าเมื่อไปทำตามความฝันของตนได้สำเร็จแล้วจะกลับมาแต่งงานกัน
อำเภอกะปง

กะปง เป็นอำเภอหนึ่งของจังหวัดพังงา
ที่ตั้งและอาณาเขต.
อำเภอกะปงมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมอำเภอกะปงเป็นหมู่บ้านเล็กๆ อยู่ในท้องที่เมืองตะโกลา (ปัจจุบันคืออำเภอตะกั่วป่า) มีแม่น้ำไหลผ่านหมู่บ้านไหลลงสู่มหาสมุทรอินเดีย ครั้งโบราณชาวอินเดียนำสำเภาขึ้นมาค้าขายกับหมู่บ้านกะปงนี้เป็นประจำ โดยที่สองฝั่งลำน้ำเป็นที่อุดมสมบูรณ์ ประกอบกับพื้นที่เหมาะสมในการทำมาหากิน ราษฎรจากเมืองตะโกลาจึงอพยพมาอยู่มากขึ้น ปัจจุบันลำน้ำดังกล่าวถูกโคลนตมจากการทำเหมืองแร่ไหลทับถมจนตี้นเขินใช้การไม่ได้ เกี่ยวกับการปกครองในขั้นแรกปกครองดูแลโดยมีนายบ้านเป็นหัวหน้า
ในปี ร.ศ.116  ได้ยกฐานะเป็นอำเภอ ตั้งที่ว่าการอำเภอ ณ หมู่ที่ 2 ตำบลกะปง จัดการปกครองเป็นหมู่บ้าน ตำบล อำเภอ ตามพระราชบัญญัติลักษณะปกครองท้องที่ ร.ศ.116 ต่อมาเมื่อ พ.ศ. 2497 ได้ย้ายที่ว่าการอำเภอกะปง หมู่ที่ 2 ตำบลกะปง มาตั้งอยู่ที่บ้านปากถัก หมู่ที่ 2 ตำบลท่านา อันเป็นจุดศูนย์กลางของอำเภอกะปง เพื่อสะดวกแก่ประชาชนทุกตำบลที่จะมาติดต่อราชการ ณ ที่ว่าการอำเภอจนถึงปัจจุบันนี้ 
การแบ่งเขตการปกครอง.
การปกครองส่วนภูมิภาค.
อำเภอกะปงแบ่งพื้นที่การปกครองออกเป็น 5 ตำบล 22 หมู่บ้าน ได้แก่
การปกครองส่วนท้องถิ่น.
ท้องที่อำเภอกะปงประกอบด้วยองค์กรปกครองส่วนท้องถิ่น 5 แห่ง ได้แก่
ชุนซูเกะ นากามูระ

ชุนซูเกะ นากามูระ (; โรมาจิ: "Nakamura Shunsuke") เกิดเมื่อวันที่ 24 มิถุนายน พ.ศ. 2521 เป็นอดีตนักฟุตบอลอาชีพชาวญี่ปุ่น ปัจจุบันเขาเป็นโค้ชทีมชุดใหญ่ของสโมสรฟุตบอลโยโกฮามะ
นากามูระได้ลงเล่นในทีมชาติญี่ปุ่นใน ฟุตบอลโลก 2002, ฟุตบอลโลก 2006 และ ฟุตบอลโลก 2010 รวมทั้งใน ฟุตบอลเอเชียนคัพ 2000 และ 2004 และได้ลงเล่น ฟุตบอลโลกเยาวชน ในปี พ.ศ. 2541 และ กีฬาโอลิมปิก ในปี พ.ศ. 2543
เกาะสมุย

เกาะสมุย เป็นเกาะที่มีขนาดใหญ่เป็นอันดับ 2 ของประเทศไทย รองจากเกาะภูเก็ต ตั้งอยู่ในอ่าวไทย ซึ่งอยู่ในจังหวัดสุราษฎร์ธานี ใน พ.ศ. 2561 มีนักท่องเที่ยวเดินทางมาที่นี่ 2.7 ล้านคน
เกาะสมุย เป็นเกาะที่มีชื่อเสียงโด่งดังไปทั่วโลก ซึ่งนักท่องเที่ยวทั้งชาวไทยและชาวต่างชาติ ก็ต่างขนานนามให้เกาะสมุยว่าเป็น "สวรรค์กลางอ่าวไทย" เนื่องจากเกาะสมุยมีความอุดมสมบูรณ์ไปด้วยทรัพยากรการท่องเที่ยวที่มีความโดดเด่น สวยงาม มีเสน่ห์แตกต่างกันไป ไม่ว่าจะเป็นสถานที่ท่องเที่ยวทางธรรมชาติที่สวยงาม อาทิเช่น น้ำทะเลใสบริสุทธิ์ หาดทรายขาวทอดขนานไปกับทิวต้นมะพร้าวริมชายหาด และนอกจากธรรมชาติชายทะเลแล้ว ยังมีน้ำตกที่มีน้ำใสเย็นเกือบตลอดทั้งปี มีแหล่งท่องเที่ยวที่แสดงถึงศิลปวัฒนธรรมของชาวท้องถิ่น เช่น วัดสำเร็จ วัดละไม วัดพระใหญ่ เจดีย์แหลมสอ ฯลฯ 
ในท้องทะเลรอบเกาะสมุยยังมีแนวปะการังอยู่ทั่วไป มีแหล่งปะการังที่อุดมสมบูรณ์อยู่ทางตอนใต้ของเกาะ ซึ่งเป็นแหล่งดำน้ำตื้นที่มีชื่อเสียงของหมู่เกาะสมุย
เทือกเขาคุนหลุน

เทือกเขาคุนหลุน  เป็นเทือกเขาที่ยาวที่สุดแห่งหนึ่งในเอเชีย มีความยาวมากกว่า 3,000 กิโลเมตร 
สภาพทางภูมิศาสตร์.
เทือกเขาคุนหลุนทอดตัวไปตามชายแดนตะวันตกภูมิของภาคประเทศจีนในแนว ต่อลงไปทางใต้ เคียงข้างเทือกเขาปามีร์ แล้วโค้งไปทางตะวันออก ก่อให้เกิดเทือกเขากั้นพรมแดนทางเหนือของทิเบต เทือกเขานี้ทอดไปตามขอบด้านใต้ ในบริเวณที่ปัจจุบันเรียกว่า แอ่งทาริม (Tarim Basin) ทากลามาคาน หรือ ทะเลทราย "บ้านจมทราย" (sand-buried houses) และทะเลทรายโกบี
เทือกเขาแห่งนี้มียอดเขามากกว่า 200 แห่งที่สูงกว่า 6,000 เมตร ยอดเขาที่สูงที่สุด 3 ยอด คือ คองกูรทัค (Kongur Tagh) (7,719 เมตร) ติงเปย (Dingbei) (7,625 เมตร) และมุซทัคอะทา (Muztagh Ata) (7,546 เมตร) ยอดเขาสูงสุดเหล่านี้อยู่ในเทือกเขาอารคาทัค (Arka Tagh) มีแม่น้ำสำคัญหลายสายไหลจากเทือกเขานี้ เช่น แม่น้ำการากาช ('แม่น้ำหยกดำ') และแม่น้ำยุรุงกาช ('แม่น้ำหยกขาว') ซึ่งไหลผ่านโอเอซิสโขตาน ผ่านไปยังทะเลทรายทาคลามาคาน 
เทือกเขาอารคาทัคอยู่ในใจกลางของคุนหลุนซาน โดยมียอดเขาอุลุค มุซทัค (6,973 เมตร) ภูเขาที่สูงที่สุดในเทือกเขาคุนหลุนซาน คือ ภูเขาเทพีคุนหลุน (7,167 เมตร) อยู่ในบริเวณเคริยา (Keriya) 
สาขาทางใต้ของเทือกเขาคุนหลุน ก่อให้เกิดสันปันน้ำระหว่างบริเวณลุ่มน้ำของแม่น้ำที่ยาวที่สุดของจีนสองสาย นั่นคือแม่น้ำแยงซี และแม่น้ำฮวงโห
เทือกเขาแห่งนี้ก่อให้เกิดขอบด้านเหนือของเพลตอินเดียในช่วงที่เกิดการชน ในตอนปลายยุคไทรแอสซิก กับเพลตยูเรเซียซึ่งก่อให้เกิดการปิดกั้นมหาสมุทรพาเลโอเทธีส (Paleo-Tethys) ในยุคบรรพกาล
ตำนาน.
เทือกเขาคุนหลุนปรากฏชื่อบ่อยครั้งตำนานปรัมปราของจีน เชื่อกันว่าเป็นแดนสุขาวดีของเต้าหยิน (นักบวชในลัทธิเต๋า) ตามตำนานเล่าว่า บุคคลแรกที่เดินทางไปยังแดนสุขาวดีแห่งนี้ คือ จักรพรรดิโจวมู่ (周穆王) (976-922 ปีก่อนคริสตกาล) แห่งราชวงศ์โจว เล่ากันว่าทรงค้นพบ พระราชวังหยกของจักรพรรดิเหลือง และผู้ก่อกำเนิดวัฒนธรรมจีนนั่นเอง นอกจากนี้แล้วยังทรงพบกับพระนางชีหวังหมู่ 'พระแม่แห่งตะวันตก' ซึ่งเป็นที่บูชาสูงสุดในลัทธิศาสนาโบราณของจีน ซึ่งก้าวไปสู่จุดรุ่งเรืองสูงสุดในสมัยราชวงศ์ฮั่น และยังกล่าวว่าทรงมีที่ประทับในเทือกเขาแห่งนี้ด้วย
ในนวนิยายกำลังภายใน มีกล่าวถึงเทือกเขาคุนหลุนเอาไว้บ่อยครั้ง
ราชสกุลสวัสดิวัตน์

ราชสกุลสวัสดิวัตน์ เป็นราชสกุลที่สืบสายจาก สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ พระโสทรอนุชาในสมเด็จพระศรีพัชรินทราบรมราชินีนาถ พระบรมราชชนนีพันปีหลวง และสมเด็จพระศรีสวรินทิราบรมราชเทวี พระพันวัสสาอัยยิกาเจ้า มีพระชายา คือพระเจ้าวรวงศ์เธอ พระองค์เจ้าอาภาพรรณี มีพระโอรสและพระธิดาที่ประสูติแต่พระเจ้าวรวงศ์เธอ พระองค์เจ้าอาภาพรรณี 5 องค์ คือ
เทือกเขาอัลไต

เทือกเขาอัลไต  เป็นเทือกเขาในเอเชียกลางและเอเชียตะวันออก บริเวณพรมแดนร่วมของประเทศรัสเซีย จีน มองโกเลีย และคาซัคสถาน เป็นแหล่งกำเนิดของแม่น้ำสายสำคัญ คือ แม่น้ำอิร์ทีช และแม่น้ำอ็อบ เทือกเขานี้บรรจบกับเทือกเขาซายันทางทิศตะวันออกเฉียงเหนือ และค่อย ๆ ลดหลั่นไปทางทิศตะวันออกเฉียงใต้รวมเข้ากับที่ราบสูงทะเลทรายโกบี พิกัดพื้นที่ครอบคลุมตั้งแต่ประมาณ 45° ถึง 52° N และตั้งแต่ประมาณ 84° ถึง 99° E
ชื่อ อัลไต ในภาษาตุรกี สะกดว่า "Alytau" หรือ "Altay" มาจากศัพท์ Al (ทองคำ) และ tau (ภูเขา) ในภาษามองโกเลีย เรียกว่า อัลทาอิน-อูลา หมายถึง เทือกเขาแห่งทองคำ เทือกเขาแห่งนี้ ยังมีชื่อเรียกว่า เอก-ทัค (Ek-tagh), อัลไตแห่งมองโกเลีย (Mongolian Altai) อัลไตใหญ่ (Great Altai) และอัลไตใต้ (Southern Altai)
เทือกเขาอัลไตยังเป็นที่รู้จักดีในหมู่นักศึกษาประวัติศาสตร์ภาษาไทย เนื่องจากเคยเชื่อกันว่า เป็นที่ตั้งดั้งเดิมของชาวไทยสมัยโบราณ ก่อนจะอพยพลงมาจนถึงบริเวณประเทศไทยในปัจจุบัน แต่ปัจจุบันนี้ความคิดดังกล่าวไม่ได้รับการสนับสนุนจากนักวิชาการส่วนใหญ่ ทว่ายังมีเนื้อหาเช่นนี้ปรากฏในตำราเรียน หรือหนังสือด้านประวัติศาสตร์อยู่บ้าง แต่ได้รับการวิพากษ์วิจารณ์ว่ามีลักษณะชาตินิยม
การเสริมแรง

การเสริมแรง  คือการทำให้ความถี่ของพฤติกรรมเพิ่มขึ้น อันเป็นผลเนื่องมาจากผลกรรมที่ตามหลังพฤติกรรมนั้น
หลักการและแนวคิดที่สำคัญของการเสริมแรง.
จากการวิจัยเกี่ยวกับการเสริมแรง สกินเนอร์ได้แบ่งการให้แรงเสริมเป็น 2 ชนิดคือ
สรุปแนวคิดที่สำคัญ.
สรุปแนวคิดที่สำคัญของนักจิตวิทยาการศึกษา ดังนี้
ทฤษฎีการเรียนรู้

ทฤษฎีการเรียนรู้  การเรียนรู้คือกระบวนการที่ทำให้คนเปลี่ยนแปลงพฤติกรรม ความคิด คนสามารถเรียนได้จากการได้ยินการสัมผัส การอ่าน การใช้เทคโนโลยี การเรียนรู้ของเด็กและผู้ใหญ่จะต่างกัน เด็กจะเรียนรู้ด้วยการเรียนในห้อง การซักถาม ผู้ใหญ่มักเรียนรู้ด้วยประสบการณ์ที่มีอยู่ แต่การเรียนรู้จะเกิดขึ้นจากประสบการณ์ที่ผู้สอนนำเสนอ โดยการปฏิสัมพันธ์ระหว่างผู้สอนและผู้เรียน ผู้สอนจะเป็นผู้ที่สร้างบรรยากาศทางจิตวิทยาที่เอื้ออำนวยต่อการเรียนรู้ ที่จะให้เกิดขึ้นเป็นรูปแบบใดก็ได้เช่น ความเป็นกันเอง ความเข้มงวดกวดขัน หรือความไม่มีระเบียบวินัย สิ่งเหล่านี้ผู้สอนจะเป็นผู้สร้างเงื่อนไข และสถานการณ์เรียนรู้ให้กับผู้เรียน ดังนั้น ผู้สอนจะต้องพิจารณาเลือกรูปแบบการสอน รวมทั้งการสร้างปฏิสัมพันธ์กับผู้เรียน
การเรียนรู้ตามทฤษฎีของ Bloom (Bloom's Taxonomy).
Bloom ได้แบ่งการเรียนรู้เป็น 6 ระดับ
การเรียนรู้ตามทฤษฎีของเมเยอร์ (Mayor).
ในการออกแบบสื่อการเรียนการสอน การวิเคราะห์ความจำเป็นเป็นสิ่งสำคัญ และตามด้วยจุดประสงค์ของการเรียน โดยแบ่งออกเป็นย่อยๆ 3 ส่วนด้วยกัน 
องค์ประกอบที่สำคัญที่ก่อให้เกิดการเรียนรู้ จากแนวคิดนักการศึกษา กาเย่ (Gagne).
การสอนด้วยสื่อตามแนวคิดของกาเย่ (Gagne)
ฟุตบอลโลก 2002

ฟุตบอลโลก 2002 (2002 FIFA World Cup Korea/Japan) จัดขึ้นในเกาหลีใต้และญี่ปุ่น ในวันที่ 31 พฤษภาคม ถึงวันที่ 30 มิถุนายน พ.ศ. 2545 เป็นการแข่งขันฟุตบอลโลกครั้งที่ 17 และเป็นครั้งแรกที่มีเจ้าภาพ 2 ประเทศ ซึ่งทำให้ทีมชาติเกาหลีใต้และทีมชาติญี่ปุ่นเข้าไปเล่นในฟุตบอลโลกโดยอัตโนมัติเช่นเดียวกับทีมชาติฝรั่งเศสที่ชนะเลิศฟุตบอลโลก 1998 และนับเป็นการแข่งขันครั้งแรกที่จัดขึ้นในทวีปเอเชีย
ในการแข่งขันนี้ทีมชาติบราซิลชนะเยอรมนี 2-0 ในนัดชิงชนะเลิศ
ผู้ทำประตู.
<templatestyles src="Col-begin/styles.css"/>
ฟุตบอลโลก 1998

ฟุตบอลโลก 1998 (1998 Football World Cup) หรือ ฟร็องส์'98 (France '98) เป็นการแข่งขันฟุตบอลโลกจัดขึ้นในประเทศฝรั่งเศส ในช่วงระหว่างวันที่ 12 มิถุนายน ถึง 12 กรกฎาคม พ.ศ. 2541 ฝรั่งเศสได้รับเลือกเป็นเจ้าภาพโดยการตัดสินจากฟีฟ่า ในเดือนกรกฎาคม พ.ศ. 2535 ชนะประเทศโมร็อกโก และเป็นครั้งแรกที่เพิ่มทีมที่เข้าร่วมแข่งขันจาก 24 เป็น 32 ทีม จากปี 1994
รายชื่อประเทศที่เข้ารอบ.
<templatestyles src="Col-begin/styles.css"/>
รอบทัวร์นาเมนต์.
<br clear="all">
ผู้ทำประตู.
<templatestyles src="Col-begin/styles.css"/>
วิชวลเบสิกฟอร์แอปพลิเคชันส์

วิชวลเบสิกฟอร์แอปพลิเคชันส์ (Visual Basic for Applications, VBA) คือการใช้ภาษาวิชวลเบสิกในการเขียนโค้ดควบคุมโปรแกรมประยุกต์อื่น ๆ เช่น ไมโครซอฟท์ ออฟฟิศ ออโตแคด เป็นต้น
ขณะนี้ไมโครซอฟท์อยู่ในระหว่างการเปลี่ยนจากการใช้ VBA มาใช้ Visual Studio Tools for Applications (VSTO) ซึ่งใช้ฐานเป็นดอตเน็ตเฟรมเวิร์กแทน ปัจจุบันได้เปิดให้ผู้ใช้ทั่วไปสามารถDownloadได้โดยรุ่นล่าสุดคือ VSTO 2005 SE (Second Edition)
ตัวอย่าง.
ใช้ภาษา VBA ในการเลือกข้อมูลจากตารางในไมโครซอฟท์ เอกซ์เซล:
VBA ยังสามารถสร้างฟังก์ชันของผู้ใช้ (User Defined Function : UDF) ที่ใช้ในไมโครซอฟท์ เอกซ์เซล:
 Public Function BUSINESSDAYPRIOR(dt As Date) As Date
 Select Case Weekday(dt, vbMonday)
 Case 1
 BUSINESSDAYPRIOR = dt -3
 Case 7
 BUSINESSDAYPRIOR = dt -2
 Case Else
 BUSINESSDAYPRIOR = dt -1
 End Select
 End Function
ซิเลีย

ซิเลีย (Cilia) หรือรูปเอกพจน์ ซิเลียม (;) เป็นออร์แกเนลล์ชนิดหนึ่งที่พบในเซลล์ยูคารีโอต มีรูปทรงเป็นส่วนที่ปูดออก (protuberance) ทรงเพรียวที่ออกมาจากตัวเซลล์
ซิเลียสามารถแบ่งออกเป็นสองชนิด: "เคลื่อนไหวได้" (motile) กับ "เคลื่อนไหวไม่ได้" (non-motile) ซิเลียที่เคลื่อนไหวไม่ได้นั้นเรียกอีกชื่อว่า "ซิเลียปฐมภูมิ" (primary cilia) โดยทั่วไปแล้วทีหน้าที่เป็นออร์แกเนลล์รับรู้ นอกจากนี้ยังมีซิเลียอีกชนิดหนึ่งที่พบเพียงชั่วคราวในเอมบริโอระยะแรกเท่านั้น เรียกว่า "ซิเลียโหนด" (nodal cilia) และมีความจำเป็นต่อการก่อเกิดของความอสมมาตรของร่างกายจากซ้ายไปขวา
ในเซลล์ยูคารีโอต ซิเลียที่เคลื่อนที่ได้และแฟลกเจลลาประกอบกันเป็นกลุ่มของออร์แกเนลล์ที่เรียกว่าอุนดูลิพอเดีย (undulipodia)
โครงสร้างของซิเลียในยูคารีโอตนั้นเหมือนกันกับแฟลกเจลลาในยูคารีโอต ถึงแม้ความแตกต่างอาจถูกระบุในแง่ของการใช้งานหรือความยาว
โอลิเวีย ลัฟกิน

โอลิเวีย ลัฟกิน ) (เกิดเมื่อวันที่ 9 ธันวาคม พ.ศ. 2522) เป็นนักร้องลูกครึ่งอเมริกัน-ญี่ปุ่น จบการศึกษาจากจังหวัดโอกินาว่า หมู่โลหิต เอ ปัจจุบัน อยู่ในสังกัดของ คัททิงเอดจ์
ผลงานเพลง.
ปี พ.ศ. 2549 โอลีเวียได้ออกซิงเกิลเพลง "a little pain - OLIVIA inspi' REIRA (TRAPNEST)" เพื่อเป็นเพลงประกอบภาพยนตร์การ์ตูน (เพลงปิดท้าย) เรื่อง NANA อีกด้วย
ผดุง ลิ้มเจริญรัตน์

นายกองเอก ผดุง ลิ้มเจริญรัตน์ (เกิด 10 พฤศจิกายน พ.ศ. 2492) เลขานุการรัฐมนตรีว่าการกระทรวงมหาดไทย จบมัธยมจากโรงเรียนกรุงเทพคริสเตียนวิทยาลัย และจบปริญญาตรีจากคณะเศรษฐศาสตร์และบริหารธุรกิจ สาขาบัญชี มหาวิทยาลัยเกษตรศาสตร์ เป็นเลขานุการส่วนตัวของ พ.ต.ท. ทักษิณ ชินวัตร ที่ไว้ใจ มีหน้าที่จัดคิวภารกิจ มักนั่งหน้ารถ และพบเห็นได้ในกลุ่มคนล้อมรอบ เนื่องจากติดตาม พ.ต.ท.ทักษิณ อย่างใกล้ชิด มีลักษณะที่เด่นคือผมขาวทั้งศีรษะ จนได้รับฉายาว่า "หงอกสยาม", "คนผมขาว" เกี่ยวข้องกับปฏิญญาฟินแลนด์ เคยได้รับแต่งตั้งเป็นที่ปรึกษารองนายกรัฐมนตรี สมคิด จาตุศรีพิทักษ์ เมื่อ 30 ตค. 2544 และ 2548 ในวันที่ 14 พฤศจิกายน พ.ศ. 2556 ได้รับพระราชทานยศกองอาสารักษาดินแดน เป็นนายกองเอก
การขยายตัวของพื้นมหาสมุทร

การขยายตัวของพื้นมหาสมุทร  เป็นหนึ่งในทฤษฏีพื้นฐานและสำคัญที่สุดทฤษฏีหนึ่งในวิชาธรณีวิทยา นั่นคือทฤษฏีการแปรสัณฐานแผ่นธรณีภาค ทฤษฏีการขยายตัวของพื้นมหาสมุทรที่เสนอโดย Harry H.Hessเป็นทฤษฏีต่อยอดจากแนวคิดการเลื่อนไหลของทวีปของอัลเฟรด เวเจเนอร์ โดยทฤษฏีนี้ได้อธิบายถึงสาเหตุของการขยายตัวของพื้นมหาสมุทรว่าเกิดขึ้นจากกระแสวน (convection current) ในชั้นเนื้อโลกตอนบนหรือชั้นฐานธรณีภาค
ปอมโปโกะ ทานูกิป่วนโลก

ปอมโปโกะ ทานูกิป่วนโลก (; โรมาจิ: "Heisei Tanuki Gassen Ponpoko"; : ปมโปโกะ สงคราม ทานูกิยุคเฮเซ) เป็นภาพยนตร์อนิเมะที่ออกฉายใน ค.ศ. 1994 ของสตูดิโอจิบลิ กำกับโดยอิซาโอะ ทากาฮาตะ
วลี "ปอมโปโกะ" ในชื่อภาพยนตร์สื่อถึงเสียงที่"ทานูกิ"ตีท้อง มาจากกวีใน ค.ศ. 1919 โดยอูโจ โนงูจิที่กลายเป็นเพลงเด็กยอดนิยมตอนที่ดัดแปลงเป็นดนตรีใน ค.ศ. 1925
ชิเงรุ ซูงิอูระ ฮิซาชิ อิโนอูเอะ และชิเงรุ มิซูกิได้รับเครดิตเป็นบุคลากรเพิ่มเติม ผู้ออกแบบทานูกิและโยไกหลายตน และเนื้อเรื่องบางส่วนมาจากผลงานของทั้งสาม
เรื่องย่อ.
เรื่องราวเกิดขึ้นในช่วงปี ค.ศ. 1960-1969 ในญี่ปุ่น ฝูงตัวทานุกิ (หรือ "หมาแร็คคูน" ของญี่ปุ่น) ถูกรุกรานจากการขยายที่ทำกินแถบเนินเขาทามะ, ชานกรุงโตเกียว โดยมนุษย์ ซึ่งต้องตัดต้นไม้ที่เป็นเหมือนบ้านและใช้พื้นที่ร่วมกับพวกมัน การก่อสร้างดำเนินไปอย่างต่อเนื่องจนถึงตอนต้นของยุค 90s เป็นผลให้พื้นที่อยู่อาศัยและอาหารลดลงอย่างน่าใจหาย ฝูงทานุกิเริ่มที่จะต่อสู้เพื่อรักษาบ้านของพวกมันเองไว้ พวกมันจึงตัดสินใจที่จะกระทำการต่อต้านมนุษย์ โดยใช้ความสามารถที่มีอยู่ คือการแปลงร่าง และหยุดการพัฒนาที่ดินเหล่านั้น แต่ไม่สำเร็จ ดังนั้นพวกมันจึงเรียนรู้ที่จะใช้ชีวิตร่วมกับมนุษย์อย่างสันติ
คำตอบรับ.
"ปอมโปโกะ ทานูกิป่วนโลก" เป็นภาพยนตร์ที่ทำรายได้ในประเทศอันดับ 1 ใน ค.ศ. 1994 โดยมีรายได้จากการจัดจำหน่ายถึง ¥ และรายได้จากบอกซ์ออฟฟิศถึง ¥ ทำให้กลายเป็นภาพยนตร์แอนิเมชันที่มีรายได้สูงเป็นอันดับ 2 ของปีนั้น เป็นรองเพียงเดอะไลอ้อนคิง
ส่วนในรอตเทนโทเมโทส์ ภาพยนตร์ได้รับเรตติงยอมรับถึง 86% จากรีวิว 14 อัน ภาพยนตร์นี้ได้รับเลิอกเป็นภาพยนตร์ญี่ปุ่นเข้าชิงในรางวัลออสการ์ สาขาภาพยนตร์นานาชาติยอดเยี่ยมปีนั้น และชนะรางวัลภาพยนตร์แอนิเมชันดีเด่นในรางวัลภาพยนตร์ไมนิจิครั้งที่ 49
ชิบะ (เรฟ ผจญภัยเหนือโลก)

ชิบะ (Shiba) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
ประวัติ.
เรฟมาสเตอร์รุ่นที่หนึ่ง เป็นนักรบที่แข็งแกร่งมากๆ และต่อสู้ได้ด้วยแสงสว่าง และรีซ่าคือเป้าหมายในการต่อสู้ของชิบะ ชิบะเกิดที่เกาะการาจ และจึงมาเป็นทหารแทนโบตั๋นเพื่อนที่คิดจะไปเป็นทหาร แต่ว่ากำลังจะมีลูก ชิบะจึงได้ไปรบแทน และเป็นนักรบไม่เคยแพ้ใครจนกระทั่งไปพบกับแคลร์ มัลทีซ กับเจอรีซ่าคุยด้วยกันสัญญาว่าจะเจอกันที่เจอกันอีกครั้ง แต่ว่าวันต่อมาทราบจาก 4 นักรบสวรรค์ ว่ารีซ่าเสียชีวิตหลังจากสร้างเรฟเสร็จ(แท้จริงแกล้งตาย หลอกคนทั้งโลก) แล้วจากนั้นจึงรู้ว่าทุกคนต่อสู้ไปเพื่ออะไรหลังจากนั้นชิบะก็เก่งขึ้นมาก เป็นนำของ 4 นักรบสวรรค์ กับเป็นเพื่อนกัน แล้วกาเลนมุจิก้าจงยอมตีดาบให้ และได้ต่อสู้ในสงครามราชอาณาจักร เรฟกระจัดกระจาย ดาร์คบริงค์หนีไปได้ เพราะตนประมาท และต้องออกตามหาเรฟอีกถึง 50 ปี จึงย้อนกลับเกาะการาจและได้พบกับฮารุ ทราบว่าตกพลูได้จากทะเล แล้วโดนสมุนของเอม่อน คาร์ดไล่ล่า กับใช้เรฟที่ตนมีไม่ได้ จึงสงสัย แต่พอฮารุใช้ดันใช้จึงรู้ว่าฮารุคือเรฟมาสเตอร์ รุ่นที่ 2 ชิบะ พอสมุนคนนั้นตามมาไล่ล่าชิบะ จนชิบะถูกทำร้ายจนบาดเจ็บ จนพอฮารุมา ชิบะแนะนำให้เอาเรฟใส่ TCM สู้กับมอบหน้าที่ให้ฮารุออกเดินทางรวบรวมเรฟเพื่อปกป้องโลก โดยบอกที่แรกที่ควรไปคือพังค์สตรีท เพื่อไปหากาเลนให้ซ่อม TCM ทางชิบะก็อาศัยอยู่ที่บ้านฮารุโดยมีคัทเทิลย่า เป็นคนดูแล หลังจากกับการล่มสลายของกองทัพอสูรโอนิงามิและหน่วยจู่โจมวิญญาณโดริว ชูดะมาหา ชิบะได้บอกถึงดาบเล่มที่ 9 ของ TCM แล้วชิบะได้รับจดหมายของอัลไพน์ แล้วเดินทางไปหาอัลไพน์ โดยให้กาเรนตีดาบที่มีความสามารถเทียบเท่า TCM กับให้อลิสมอบเอลิคซิลสูตรเป็นหนุ่มเพื่อเตรียมท้าสู้ฮารุ แต่ทั้ง 3 ห้ามแต่ชิบะไม่ฟัง พอฮารุมาชิบะจึงท้าสู้ฮารุ ในเวลา 15 นาที จนชิบะแพ้ เพื่อมอบเรฟแห่งความจริง เป็นการยืนยันว่าฮารุคือเจ้าของเรฟอย่างแท้จริง ส่วนชิบะก็เสียชีวิต ก่อนตายเอรี่ก็เข้ามาเพาะสงสัย จนชิบะเข้าใจว่าเอรี่คือรีซ่าที่แกล้งตาย แต่เก็บเงียบเอาไว้ โดยกอดเอรี่จนเสียชีวต
ฟุตบอลโลก 1930

ฟุตบอลโลก 1930 เป็นฟุตบอลโลกครั้งแรก จัดขึ้นที่ประเทศอุรุกวัย ในปี พ.ศ. 2473 โดยทีมชาติอุรุกวัยชนะอาร์เจนตินา 4-2 ในรอบชิงชนะเลิศ
การแข่งขันฟุตบอลโลกครั้งนี้เป็นการแข่งขันครั้งโดยไม่มีการคัดเลือกทีมเข้าเล่น ประเทศที่เข้าร่วมเป็นประเทศที่ได้รับเชิญและเป็นส่วนหนึ่งของฟีฟ่าในขณะนั้น ในขณะเดียวกันเนื่องจากค่าใช้จ่ายในการเดินทางข้ามมหาสมุทรแอตแลนติกนั้นสูง ทำให้หลายประเทศในทวีปยุโรปไม่ได้เข้าร่วมฟุตบอลโลกในครั้งนี้ ทำให้ประธานของฟีฟ่า ชูล รีเม ร่วมกับรัฐบาลของอุรุกวัย ได้สัญญาจะจ่ายค่าเดินทางทั้งหมดให้กับทีมที่มาจากทวีปยุโรป ในที่สุดทีมจากยุโรป 4 ทีม ได้แก่ เบลเยียม ฝรั่งเศส ยูโกสลาเวีย และโรมาเนียได้เดินทางทางทะเลเป็นเวลาสามสัปดาห์มาที่ประเทศอุรุกวัย
การแข่งขันในครั้งนี้ได้แบ่งออกเป็น 4 สาย ได้แก่เอ บี ซี และดี โดยสายเอจะมีอยู่ 4 ทีมในขณะที่สายอื่นมี 3 ทีม ผู้ชนะในแต่ละสายจะผ่านเข้าสู่รอบแพ้คัดออก
ถ้วยฟุตบอลโลก.
ถ้วยฟุตบอลโลกในปีนั้นชื่อ ถ้วยรางวัลชูล รีเม ซึ่งตั้งชื่อตามชูล รีเมซึ่งเป็นประธานฟีฟ่าในสมัยนั้น และถ้วยนี้ใช้ต่อเนื่องมาจนถึงฟุตบอลโลก 1970
การคัดเลือกเจ้าภาพ.
อิตาลี สวีเดน เนเธอร์แลนด์ สเปน และอุรุกวัย ได้เสนอตัวเป็นเจ้าภาพฟุตบอลโลกในครั้งนี้ โดยอุรุกวัยเป็นประเทศที่มีความเหมาะสมที่จะเป็นเจ้าภาพมากที่สุดในขณะนั้น
รายชื่อประเทศที่เข้ารอบ.
<templatestyles src="Div col/styles.css"/>
สถานที่แข่งขัน.
การแข่งขันทุกนัดจัดขึ้นที่กรุงมอนเตวิเดโอ จำนวน 3 สนาม ได้แก่ เอสตาดิโอเซนเตนาริโอ เอสตาดิโอกรันพาร์เกเซนตรัล และเอสตาดิโอโปซิโตส
ยามาดะ ครอบครัวนี้ไม่ธรรมดา

ยามาดะ ครอบครัวนี้ไม่ธรรมดา (; โรมาจิ: "Houhokekyo Tonari no Yamada-kun") หรือในชื่อภาษาอังกฤษว่า "My Neighbors the Yamadas" เป็นภาพยนตร์อนิเมะที่กำกับโดย อิซาโอะ ทาคาฮาตะ เข้าฉายที่ญี่ปุ่นเมื่อ 17 กรกฎาคม พ.ศ. 2542 ภาพยนตร์คอมิดี้เกี่ยวกับครอบครัวที่นำเสนอออกมาในลักษณะหนังสือการ์ตูนลายเส้น ซึ่งแตกต่างจากภาพยนตร์เรื่องอื่นจากสตูดิโอจิบลิเรื่องอื่นๆ อย่างสิ้นเชิง แม้ว่าจะได้รับเสียงวิจารณ์ที่ค่อนข้างดี แต่เรื่องนี้กลับไม่สามารถเก็บรายได้ที่ดีบนตารางบ็อกซ์ออฟฟิศ และได้รับการจัดจำหน่ายในรูปแบบดีวีดีในอเมริกาในเดือน สิงหาคม พ.ศ. 2548 อำนวยการสร้างโดย โทชิโอะ ซูซึกิ (สตูดิโอจิบลิ)
เรื่องราวกล่าวถึงหลากชีวิตของครอบครัวญี่ปุ่น ชีวิตที่ยุ่งเหยิงของพวกเขา เป็นภาพยนตร์ที่สนุกสนานและเล่าเรื่องถึงความบริสุทธิ์เช่นเดียวกับผลงานเรื่องอื่นของ อิซาโอะ ทาคาฮาตะ
เดิม "ยามาดะ ครอบครัวนี้ไม่ธรรมดา" ใช้ชื่อเรื่องว่า "โทนาริ โนะ ยามาดะคุง" (; โรมาจิ: "Tonari no Yamada-kun") ซึ่งเป็นการ์ตูนสี่ช่อง เขียนโดย ฮิซาอิจิ อิชิอิ เริ่มลงตีพิมพ์ในหนังสือพิมพ์อาซาฮี ตั้งแต่ปี พ.ศ. 2534 แต่หลังจากนั้นในปี พ.ศ. 2540 ได้มีการเปลี่ยนตัวเอกของเรื่องใหม่ เป็นน้องสาวที่ชื่อโนโนโกะแทน เนื่องจากโนโนโกะเป็นตัวละครที่ได้รับความนิยมมากกว่าตัวเอกหลายเท่า ด้วยเหตุนี้ "โทนาริ โนะ ยามาดะคุง" จึงถูกเปลี่ยนชื่อเรื่องเป็น โนโนจัง (; โรมาจิ: "Nono-chan") ต่อมาได้มีการสร้างเป็นอนิเมะโดยโตเอ แอนิเมชัน ออกอากาศในช่วงปี พ.ศ. 2544 - 2545 ทางสถานีทีวีอาซาฮี มีความยาวทั้งสิ้น 61 ตอน
ในประเทศไทย โนโนจังเคยออกอากาศทางยูบีซีสปาร์ค ช่อง 28 ของสถานีเคเบิลโทรทัศน์ยูบีซี เมื่อปี พ.ศ. 2548 ปัจจุบันได้ออกอากาศจบชุดไปแล้ว
โมโตโกะ อาโอยามะ

โมโตโกะ อาโอยามะ (; โรมาจิ: "Aoyama Motoko") ตัวละครการ์ตูนจากเรื่องบ้านพักอลเวง 
เป็นนักดาบสายเกียวโตที่มาพักที่หอฮินาตะ เพื่อรอวันที่เธอต้องกลับไปสืบทอดสำนักต่อ เธอแอบชอบคนดูแลหอพักคื อุราชิมา เคย์ทาโร อยู่ เธอจึงไม่อยากกลับไป เธอคล้ายกับ โอโคอุจิ อากิระ จาก คุณครูจอมเวท เนกิมะ มาก แต่อุปนิสัยคนละเรื่องกันเลย
เจ้าแมวยอดนักสืบ

เจ้าแมวยอดนักสืบ (หรือ เนะโกะโนะอนงาเอชิ (; โรมาจิ: "Neko no Ongaeshi") เป็นภาพยนตร์อนิเมะ ในปี พ.ศ. 2545 ที่กำกับโดย ฮิโรยูกิ โมริตะ และอำนวยการสร้างโดยสตูดิโอจิบลิ ดัดแปลงมาจากมังงะของอาโออิ ฮิอิรางิ ที่ชื่อ "Baron: The Cat Returns" (; โรมาจิ: "Baron Neko no Danshaku") หรือ "Baron, the Cat Baron" ซึ่งตีพิมพ์เป็นภาษาอังกฤษโดย VIZ Media
ในปี พ.ศ. 2538 สตูดิโอจิบลินำภาพยนตร์เรื่อง "Whisper of the Heart" ออกฉาย ซึ่งดัดแปลงมาจากมังงะของ อาโออิ ฮิอิรางิ ซึ่งมีเนื้อหาเกี่ยวกับเด็กสาวคนหนึ่งผู้เขียนนิยายแฟนตาซี แม้ว่าชีวิตของเธอจะไม่ได้มีส่วนใดที่เป็นเรื่องมหัศจรรย์ แต่ฉากแฟนตาซีเล็กๆ ที่แสดงถึงสิ่งที่เธอได้เขียนนั้นตรึงใจแฟนๆ และเกิดความต้องการจะชมภาพยนตร์ทีกล่าวถึงนิยายแฟนตาซีของเธอ และนั่นคือภาพยนตร์เรื่องใหม่ The Cat Returns
เนื้อเรื่อง.
เรื่องราวของหญิงสาวชื่อ "ฮารุ" นักเรียนหญิงผู้มีนิสัยเงียบ และไม่มั่นใจในตัวเองคนหนึ่ง วันหนึ่ง เธอช่วยชีวิตแมวตัวหนึ่ง
จากการโดนรถบรรทุกชนไว้ แมวตัวนั้นก็คือ "ลูน" เจ้าชายแห่งอาณาจักรแมว เพื่อเป็นการตอบแทน เหล่าแมวได้ให้ของขวัญแก่เธอ คือได้รับการแต่งงานกับเจ้าชายแห่งอาณาจักรแมว
เธอเฝ้าหมกมุ่นอยู่กับเรื่องนี้อย่างมาก และได้ยินเสียงผู้หญิงบอกกับเธอให้หาตำรวจแมวให้พบ ฮารุได้พบกับ "มุตะ" ผู้ซึ่งนำเธอไปพบกับบารอนและโตโตะ หลังจากพบกับพวกเขา ฮารุและมุตะก็ถูกทหารจับตัวไปยังอาณาจักรแมว ทิ้งโตโตะและบารอนไว้ในโลกมนุษย์ แต่ทั้งสองก็หาทางเข้าสู่อาณาจักรแมวได้สำเร็จจนได้ 
ฮารุได้รับเชิญไปงานเลี้ยงฉลองที่พระราชวังแห่งอาณาจักรแมว เธอเริ่มจะกลายเป็นแมวอย่างช้าๆ ในงานนั้น บารอน(ที่ปลอมตัวอยู่)เต้นรำกับฮารุก่อนจะถูกพบตัว พวกเขาได้รับการช่วยเหลือจาก "ยูกิ" แมวเพศเมียสีขาวผู้ซึ่งเป็นแมวรับใช้ในพระราชวังและเคยเตือนฮารุให้หนีไปจากอาณาแมว การหลบหนีของฮารุ บารอน และมุตะ นำ
พาพวกเขาผ่านเขาวงกตไปสู่หอคอยสูง ซึ่งเป็นทางกลับสู่โลกของฮารุ
ลูนและกองทหารกลับสู่อาณาจักรแมว ก่อนจะได้รับรู้ว่าพระราชาได้ทำในสิ่งที่เขาไม่ต้องการและเขาไม่ปรารถนาจะแต่งงานกับฮารุ แต่ตั้งใจจะขอแต่งงานกับยูกิแทน มุตะก็เปิดเผยตัวว่าตัวเองเป็นอาชญากรชื่อกระฉ่อนในอาณาจักร (โดยการกินปลาในทะเลสาบจนหมด) และยูกิก็คือเจ้าของเสียงที่แนะนำฮารุให้ไปหาตำรวจแมว ในช่วงสมัยฮารุยังเป็นเด็ก เธอช่วยชีวิตยูกิจากความหิวโหยด้วยการให้คุกกี้ปลาที่เธอกำลังทานอยู่ และตอนนี้ ยูกิก็ได้ตอบแทนในความเมตตาของเธอแล้ว
ในท้ายที่สุด ฮารุ มุตะ และบารอน หลบหนีออกมาได้สำเร็จด้วยความช่วยเหลือของเจ้าชายลูนและโตโตะ แล้วฮารุก็ค้นพบหัวใจตัวเองและความรักที่มีต่อบารอน
กังฟู

กังฟู  หรือ วูซู  เป็นศิลปะการต่อสู้ของจีน ในภาษาจีนกลาง ใช้คำว่า "วูซู" และเมื่อมีการแพร่ขยายออกไปกลายเป็น "กังฟู" ซึ่งเป็นตัวเลข การต่อสู้รูปแบบที่ได้มีการพัฒนากว่าหนึ่งศตวรรษในจีน รูปแบบการต่อสู้เหล่านี้มักจะแยกตามลักษณะทั่วไปที่ระบุว่าเป็น "เจีย" (家), "พ่าย" (派) หรือ "เหมิน" (门) (โดยรวมแปลว่ากลุ่มหรือสำนัก) ในรูปแบบศิลปะการต่อสู้ ตัวอย่างของลักษณะดังกล่าวรวมถึงการออกกำลังกายที่เกี่ยวข้องกับการจำลองทางกายภาพของสัตว์หรือวิธีการฝึกอบรมแรงบันดาลใจจากปรัชญาจีน ศาสนา และตำนาน ลักษณะที่มุ่งเน้นของพลังงาน จัดการได้รับการระบุเป็นระบบภายใน (内家拳, nèijiāquán) ในขณะที่คนอื่น ๆ มีสมาธิในการปรับปรุงและการออกกำลังกายกล้ามเนื้อหัวใจและหลอดเลือดและมีข้อความกำกับภายนอก (外家拳, wàijiāquán) สมาคมภูมิศาสตร์ดังเช่นในภาคเหนือ (ของจีน) (北拳, běiquán) และภาคใต้ (ของจีน) (南拳, nánquán) เป็นอีกวิธีที่นิยมใช้การจัดหมวดหมู่
ฌูล รีเม

ฌูล รีเม  (14 ตุลาคม พ.ศ. 2416-16 ตุลาคม พ.ศ. 2499) อดีตประธานสมาคมฟุตบอลฝรั่งเศสและฟีฟ่า เขาเป็นประธานฟีฟ่าที่ครองตำแหน่งยาวนานที่สุดถึง 33 ปี
รีเมเกิดที่เมืองเตอเล-เลลาวงกูร์ ประเทศฝรั่งเศส
เขาเป็นประธานสมาคมฟุตบอลฝรั่งเศสตั้งแต่ปี พ.ศ. 2462 - 2488 และประธานฟีฟ่าตั้งแต่ปี พ.ศ. 2464 - 2497 ได้เป็นผู้ริเริ่มการแข่งขันฟุตบอลโลก ได้เริ่มความคิดในการจัดการแข่งขันฟุตบอลโลก 1930 ขึ้นที่ประเทศอุรุกวัย โดยในการแข่งขัน ถ้วยรางวัลฌูล รีเม ถ้วยรางวัลชนะเลิศได้ตั้งชื่อตามเพื่อเป็นเกียรติแก่ฌูล รีเม
มุมปะทะ

มุมปะทะ  หมายถึง มุมที่ตั้งอยู่ระหว่างทิศทางการทำการบิน (the new flight plane is good) กับเส้นสมมุติ (EA line) และทิศทางสัมพันธ์ของลม (relative wind) โดยมุมปะทะนี้ จะเป็นส่วนสำคัญที่ทำให้เกิดแรงยก เมื่อลมมาปะทะที่ปีก อันเป็นสิ่งที่ทำให้เครื่องบิน สามารถพยุงตัวอยู่ในอากาศได้
เวทนา

เวทนาขันธ์ เป็นองค์ประกอบหนึ่งของขันธ์ 5 (หรือ เบญจขันธ์ อันได้แก่ รูปขันธ์ เวทนาขันธ์ สัญญาขันธ์ สังขารขันธ์ วิญญาณขันธ์)
เวทนา สามารถจัดออกเป็นประเภทต่าง ๆ ได้หลายแบบ เช่น เวทนา 2, เวทนา 3, เวทนา 5 และ เวทนา 6
เวทนา 2.
เวทนา 2 แบ่งการเสวยอารมณ์ ออกเป็นสองอย่าง คือ
เวทนา 3.
เวทนา 3 แบ่งการเสวยอารมณ์ ความรู้สึก รสของอารมณ์ ออกเป็นสามอย่าง คือ
เวทนา 5.
เวทนา 5 แบ่ง การเสวยอารมณ์ ออกเป็นห้าอย่าง คือ
เวทนา 6.
เวทนา 6 แบ่ง การเสวยอารมณ์ ออกเป็นหกอย่าง คือ
เวทนาเจตสิก.
ในคัมภีร์พระอภิธรรม มีการกล่าวถึงเวทนา ในลักษณะที่เป็นเจตสิก (คือ ธรรมชาติที่อาศัยจิตเกิด) เรียกว่า เวทนาเจตสิก เป็นธรรมชาติที่เสวยอารมณ์ จำแนกเป็น เวทนา 3 และ เวทนา 5 (ดังบรรยายไปแล้วข้างต้น)
เวทนาตามหลักปฏิจจสมุปบาท.
เพราะผัสสะเป็นปัจจัย ย่อมเกิดความเสวยอารมณ์ เป็นสุขบ้าง เป็นทุกข์บ้าง มิใช่ทุกข์มิใช่สุขบ้าง
ผู้ที่รู้สึกสุขเวทนา ย่อมเพลิดเพลิน พูดถึง ดำรงอยู่ด้วยความติดใจ จึงมีราคานุสัยนอนเนื่องอยู่
ผู้ที่รู้สึกทุกขเวทนา ย่อมเศร้าโศก ลำบาก ร่ำไห้ คร่ำครวญทุ่มอก โกรธ หลง จึงมีปฏิฆานุสัยนอนเนื่องอยู่
ผู้ที่รู้สึกอทุกขมสุขเวทนา ย่อมไม่ทราบชัดความตั้งขึ้น ความดับไป คุณ โทษ และที่สลัดออกแห่งเวทนานั้น ตามความเป็นจริง จึงมีอวิชชานุสัยนอนเนื่องอยู่
สุภาพรรณ ณ บางช้าง

รองศาสตราจารย์ ดร.สุภาพรรณ ณ บางช้าง หรือ แม่ชีวิมุตติยา เป็นประธานหอพระไตรปิฎกนานาชาติ คณะอักษรศาสตร์ จุฬาลงกรณ์มหาวิทยาลัยแม่ชีในศาสนาพุทธนิกายเถรวาท ในอดีตท่านเคยเป็นรองศาสตราจารย์ ประจำคณะอักษรศาสตร์ จุฬาลงกรณ์มหาวิทยาลัยและภาคีสมาชิกราชบัณฑิตยสภา สาขาศิลปกรรม
ท่านสำเร็จการศึกษาอักษรศาสตรบัณฑิต (เกียรตินิยมอันดับ 2) เมื่อ พ.ศ. 2515 และอักษรศาสตรมหาบัณฑิต ด้านภาษาบาลีและสันสกฤตจากคณะอักษรศาสตร์ จุฬาลงกรณ์มหาวิทยาลัย เมื่อ พ.ศ. 2518 หลังจากนั้น ท่านได้เดินทางไปศึกษาต่อด้านภาษาบาลีระดับปริญญาเอกที่มหาวิทยาลัยเประเดนิยะ ประเทศศรีลังกา สำเร็จการศึกษาเมื่อ พ.ศ. 2524 ก่อนจะกลับมาเป็นอาจารย์ประจำคณะอักษรศาสตร์ จุฬาลงกรณ์มหาวิทยาลัย
หลังจากศึกษาภาษาบาลีและอ่านคำสอนของพระพุทธเจ้าจากพระไตรปิฎกโดยตรง ท่านมีความเลื่อมใสในพระธรรมจึงได้ออกบวชเป็นแม่ชี ปัจจุบันพำนักอยู่ประจำที่จังหวัดเชียงใหม่และเผยแผ่พระพุทธศาสนาอย่างต่อเนื่อง
สัตว์หาง

สัตว์หาง (尾獣, "Bijū") ปีศาจที่ถูกสร้างขึ้นโดยใช้ตำนานของญี่ปุ่นมาเป็นต้นแบบ ซึ่งในเรื่องนินจาคาถาโอ้โฮเฮะ มีความแตกต่างจากตำนานดั้งเดิมเกี่ยวกับสัตว์หางอยู่มาก
ต้น.
ในเรื่องนารูโตะมีสัตว์หางทั้งหมดอยู่ 9 ตัว แต่จุดกำเนิดคือ
ต้นไม้ปีศาจที่พระเจ้า(ตระกูลโอสึสึกิ) ส่งเมล็ดไปทั่วจักรวาล ดวงละ 1 เม็ด พอเมล็ดตกสู่ดาวดวงนั้นจะดูดซับความอุดมสมบูรณ์ในพื้นที่รอบๆ จนดาวทั้งดวงเหือดแห้ง ออกผลไม้จักระ ที่ออกมา 1 พันปี ต่อผล ตระกูลโอสึสึกิ นำผลมาทำยายืดอายุกับเพิ่มพลัง กับจับสิ่งมีชีวิตบนดาวมาสร้างทัพเซ็ตสึสีขาวไปรุกรานดาวดวงอื่นต่อ พอเมล็ดโตเต็มที่ คือต้นไม้เทพเจ้า แต่ถ้าผลถูกใครกิน ต้นไม้จะคลั่งเป็นสัตว์ประหลาดคือ 10 หาง
แต่ในโลกของนารูโตะ พอออกผลมา ถ้าใครไม่ไปยุ่งก็ไม่เกิดอะไร แต่โอสึสึกิ คางูยะที่เป็นแม่ทัพฝ่ายนึงที่ชนะสงคราม ชิงผลไม้มากิน กลายเป็นตัวตนที่มีจักระกับขีดจำกัดสายเลือดคนแรกจนมีพลังมหาศาล หลอมเป็นส่วนหนึ่งกับต้นไม้เทพเจ้า(สิบหาง) ให้กำเนิดลูกแฝด 2 คน คือโอสึสึกิ ฮาโกโรโมะ กับ ฮามูระ พอลูกชายทั้ง 2 รู้ว่าแม่ลุ่มหลงในพลัง จับคนจำนวนมากสร้างทัพ ทั้งคู่จึงทรพีสู้ผนึกแม่ เพื่อปกป้องมวลมนุษย์สำเร็จ คนพี่คือเซียน 6 วิถี นำ 10 หาง ใส่ร่างเป็นพลังสถิตร่าง เกรงว่าหากตนตายผลึกคลาย 10 หางจะเป็นภัยต่อโลกอีก จึงดึงจักระแบ่งออกเป็น 9 ส่วน ทุกส่วน ถูกสร้างรูปลักษณ์กับชื่อแตกต่างกันไป จึงมีความนึกคิดแยกออกจากกัน คือ สัตว์หางทั้ง 9 เซียน 6 วิถีที่อ่อนแรง ได้บอกกับเหล่าสัตว์หางว่าต้องอยู่รวมกันเหมือนพี่น้องหรือถ้าเกิดแยกกันจะต้องใช้พลังร่วมกันในทางสันติเท่านั้น ตามคำทำนายที่ว่า วันหนึ่งสัตว์หางทั้ง 9 จะพบกับเด็กคนหนึ่งซึ่งเป็นผู้กอบกู้โลกนินจา ส่วนร่างหลักของ 10 หางนั้น หลังถูกแยกจักระเป็นสัตว์หางกลายเป็นเทวรูปมารนอกรีต ถูกหินจำนวนมากมากลบฝังพร้อมกับส่งให้ลอยขึ้นฟ้ากลายเป็นดวงจันทร์ พร้อมกับฝากฝังให้ฮามูระ คนน้องคอยดูแลผนึกไป พี่น้องจึงบอกลากัน เซียน 6 วิถีได้สร้างครอบครัวมีลูก กับลัทธินินชู ทำการแบ่งจักระของตนให้ลูกๆ แต่พวกนินจาเข้าใจผิดว่าเป็นวิถีนินจา
สัตว์หางมีพลังมากไป กระจัดกระจายไปสร้างตำนานไปทั่วโลกหลายยุคสมัย นินจาได้คิดค้นวิธีควบคุมมากมาย สุดท้ายคือการสะกด แต่ทางที่ได้ผลที่สุดคือ ผนึกในตัวนินจาเอง คือสร้างพลังสถิตร่าง แต่เมื่อพลังสถิตร่างกับสัตว์หางถูกแยกออกจากกัน พลังสถิตร่างก็จะตายทันที หรือเมื่อพลังสถิตร่างตาย ผนึกคลาย สัตว์หางหลุดออกมาจากผนึก แต่ยากว่าตอนพลังสถิตร่างมีชีวิต
เซนจู ฮาชิรามะ หรือโฮคาเงะรุ่นที่ 1 ได้จับสัตว์หางทั้งหมดมา แล้วแบ่งให้ 3 แคว้นนินจายักษ์ใหญ่ในการประชุม 5 คาเงะครั้งแรก ยกเว้นหมู่บ้านซึนะ เพราะมี 1 หางชูคาคุอยู่แล้ว เพื่อสมดุล
เมื่อนำสัตว์หางทั้ง 9 จับใส่เทวรูปมารนอกรีตจะทำให้เทวรูปกลายเป็น 10 หางได้ ความจริงใช้แค่เศษเสี้ยวของทุกตัวก็ได้ แต่จะเสียเวลา
สัตว์หางทุกตัว มวลสารร่างเป็นกลุ่มก้อนจักระที่มีชีวิต ที่มีอารมณ์นึกคิดเหมือนมนุษย์ ถึงบาดเจ็บก็ฟื้นตัว หลังจบสงครามโลกนินจาครั้งที่ 4 สัตว์หาง 7 ตัว ก็กระจัดกระจายกันไปในที่ลับแลไม่มีใครรู้อีกครั้ง เพื่อไม่ให้ใครใช้ในทางที่ผิด มีเพียงกิวคิกับคุรามะเท่านั้นที่คิดกลับไปสิงในร่างสถิตคือคิลเลอร์บีกับนารูโตะอีกครั้ง แม้เหล่าสัตว์หางจะอยู่ห่างกัน สื่อสารผ่านจิตโดยใช้นารูโตะเป็นสื่อกลาง
ศาสตร์การรวบรวมวิญญาณสัตว์หางทั้งหมด.
โดยตอนที่กลุ่มแสงอุษาได้เริ่มรวมตัวเพื่อรวบรวมสัตว์หางลงใน ไรบิ เทพเจ้าสูงสุดผู้มีดวงตาดุจพลังเทพทั้งหมด 9 ดวงตาโดยการดึงสัตว์หางออกจากสถิตร่าง ทำให้สถิตร่างถูกดึงวิญญาณและพลังชีวิตออกไป ต้องสูญเสียชีวิตในที่สุด โดยปัจจุบันสัตว์หางทั้ง 7 ตัวได้ถูกปลดปล่อยเป็นอิสระ (8 และ 9 หาง ยังคงเป็นสถิตร่าง)
อำเภอแจ้ห่ม

แจ้ห่ม  เป็นหนึ่งใน 13 อำเภอของจังหวัดลำปาง 
ที่ตั้งและอาณาเขต.
อำเภอแจ้ห่มมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
อำเภอแจ้ห่ม ตามตำนานพงศาวดารโยนกได้กล่าวว่าในราว พ.ศ. 1801 สมัยพระยางำเมือง ได้เป็นพระเจ้าแผ่นดินครองราชสมบัติแคว้นพะเยา ซึ่งได้กล่าวว่าในปีนั้นได้ส่งพญาคำแดงผู้ราชบุตรมาครองเมืองแจ้ห่มในฐานะพระยุพราชพญาคำแดงผู้ราชบุตรได้ครองเมืองพะเยาเป็นอันดับที่ 13 ของราชวงศ์พะเยา และส่งพญาคำลือผู้ราชบุตรให้มาครองเมืองแจ้ห่ม ในฐานะพระยุพราชเช่นเดียวกันจากการตรวจสอบทั้งด้านภูมิประเทศ ภาพถ่ายทางอากาศ เอกสารตำนานและนิทานพื้นบ้านต่างๆ อาจสรุปได้ถึงลักษณะเมืองแจ้ห่มโบราณว่า ในพื้นที่ดังกล่าว น่าจะมีเมืองลัวะที่สร้างขึ้นบนดอยเตี้ยๆใกล้บ้านสบมอญซึ่งมีคูคัน–ดินแบบอาศัยธรรมชาติเป็นรูปทรงของเมืองหลังจากที่เมืองถูกทิ้งให้รกร้างว่างเปล่าไป ได้เกิดการสร้างเมืองขึ้นใหม่อีกครั้งหนึ่งในสมัยพ่อขุนจอมธรรมและมีสถานะภาพเป็นเมืองลูกหลวงหรือเมืองอุปราชของเมืองพะเยา เพราะเมื่อกษัตริย์ที่เมืองพะเยาสวรรคตแล้ว เจ้าเมืองที่ได้มาครองเมืองแจ้ห่มทุกพระองค์จะต้องเสด็จไปครองราชย์ที่เมืองพะเยาเสมอ
เมืองแจ้ห่มอาจล่มสลายไปครั้งหนึ่งเพราะเหตุอุทกภัยแล้วสร้างขึ้นใหม่ อยู่สืบต่อมาจนอาณาจักรล้านนา ตกเป็นเมืองขึ้นของพม่า เมืองแจ้ห่มก็น่าที่จะตกอยู่ในการปกครองของพม่าด้วย ดังปรากฏร่องรอยของสถาปัตยกรรมแบบพม่าขึ้นหลายแห่งที่อำเภอแจ้ห่ม ภายหลังจากที่อาณาจักรล้านนาเป็นอิสระจากการปกครองของพม่า เมืองแจ้ห่มจึงกลับมาอยู่ในความปกครองของนครลำปาง เจ้านครลำปางได้ตั้งให้ญาติวงศ์มาประจำอยู่เมืองแจ้ห่ม คอยดูแลเก็บส่วยต่าง ๆ ส่งเข้าไปถวายเจ้าผู้ครองทุกปี เช่น ส่วยเหมี้ยง, ขี้ผึ้ง เป็นต้น ต่อมาเมื่อมีพระราชบัญญัติลักษณะปกครองท้องที่ประกาศใช้บังคับ ก็ได้มีการตั้งเมืองแจ้ห่มเป็นอำเภอแจ้ห่ม และได้ก่อสร้างที่ว่าการอำเภอแจ้ห่มหลังแรกขึ้น ณ บ้านป่าแดด ซึ่งชาวบ้านเรียกกันว่า หนองม่วงขอ โดยมีนายเป้า (พระภูธรธุรรักษ์) เป็นนายอำเภอคนแรก สมัยนั้นชาวบ้านเรียก ที่ว่าการอำเภอว่า ศาลาอำเภอ เรียกนายอำเภอว่า เจ้าอำเภอ ต่อมาได้มีการย้ายที่ว่าการอำเภอมาสร้างขึ้นใหม่ที่บริเวณฝั่งตะวันตกของแม่น้ำสอย ตำบลวิเชตนคร 
การแบ่งเขตการปกครอง.
การปกครองส่วนภูมิภาค.
อำเภอแจ้ห่มแบ่งเขตการปกครองย่อยออกเป็น 7 ตำบล 66 หมู่บ้าน ได้แก่
การปกครองส่วนท้องถิ่น.
ท้องที่อำเภอแจ้ห่มประกอบด้วยองค์กรปกครองส่วนท้องถิ่น 8 แห่ง ได้แก่
ผัสสะ

ผัสสะ ในทางพระพุทธศาสนา หมายถึง สัมผัส เจตสิกที่กระทบอารมณ์ การถูกต้องที่ให้เกิดความรู้สึก ผัสสะ เป็น ความประจวบกันแห่งสามสิ่ง คือ อายตนะภายใน (ตา หู จมูก ลิ้น กาย ใจ) อายตนะภายนอก (รูป เสียง กลิ่น รส โผฏฐัพพะ ธรรมารมณ์) และวิญญาณ (เข้ามารับรู้)
ผัสสะ 6.
สัมผัส หรือ ผัสสะ มีหกอย่าง คือ
ผัสสเจตสิก.
ในคัมภีร์พระอภิธรรม มีการกล่าวถึงผัสสะ ในลักษณะที่เป็นเจตสิก (คือ ธรรมชาติที่อาศัยจิตเกิด) เรียกว่า ผัสสเจตสิก เป็นธรรมชาติที่กระทบถูกต้องอารมณ์ 
ลักษณะเฉพาะตัวของ ผัสสเจตสิก มีอยู่สี่ประการคือ
ผัสสะเป็นสิ่งประสานจิตกับอารมณ์ เกิดการประชุมพร้อมกันแห่ง สภาวะธรรมสามประการ คือ อารมณ์ + วัตถุ + วิญญาณ
อำเภอท้ายเหมือง

ท้ายเหมือง เป็นอำเภอหนึ่งในจังหวัดพังงา ชื่ออำเภอน่าจะมาจากการประกอบอาชีพร่อนหาแร่ตามท้ายรางเหมืองแร่ของประชาชน  ซึ่งในขณะที่เข้ามาร่อนหาแร่นั้นจะพูดกันว่าร่อนแร่ท้ายเหมือง ครั้นนานเข้าคำว่าร่อนแร่หายไปเหลือเรียกสั้น ๆ ว่า "ท้ายเหมือง"
ประวัติ.
อำเภอท้ายเหมืองเดิมที่ตั้งของอำเภอท้ายเหมืองเป็นพื้นที่ป่า  มีต้นไม้ใหญ่น้อยขึ้นกระจัดกระจายไปทั่วบริเวณ  แต่เนื่องด้วยพื้นที่แห่งนี้อุดมสมบรูณ์ไปด้วยแร่ดีบุก  จึงมีผู้คนเข้ามาบุกเบิกทำกิจการเหมืองแร่บริเวณนี้กันมากมาย  จากการทำกิจการเหมืองแร่นี้เองประชาชนได้พากันเข้ามาร่อน หาแร่บริเวณท้ายรางของเหมืองโดยมาปลูกเพิงเล็ก ๆ  อาศัยหลับนอนเพื่อร่อนหาแร่  เรียกกันว่า  ร่อนแร่ท้ายเหมือง  ครั้นนานเข้าประชาชนจากท้องถิ่นอื่นก็เริ่มอพยพเข้ามาร่อนหาแร่กันมากขึ้น มีการทำธุรกิจการค้าเกิดขึ้นชุมชนที่เดิมมีขนาดเล็ก ก็ขยับขยายกลายเป็นชุมชนขนาดใหญ่  ทางราชการจึงตั้งชุมชนแห่งนี้เป็นตำบล  ชื่อตำบลท้ายเหมือง  ตามคำเรียกขานของชาวบ้าน  และต่อมาตำบลท้ายเหมืองมีความเจริญขึ้นอย่างแต่เนื่องทางราชการจึงยกฐานะขึ้นเป็น  "กิ่งอำเภอท้ายเหมือง" ในปี  2451  โดยขึ้นกับอำเภอทุ่งมะพร้าว  ครั้นนานเข้าประชาชนได้มาติดต่อราชาการกับกิ่งอำเภอท้ายเหมืองมากขึ้น  ทางราชการพิจารณาเห็นว่าถ้าจะตั้งอำเภออยู่ที่ทุ่งมะพร้าวตามเดิมคงไม่เหมาะสม  จึงได้ยกฐานะกิ่งอำเภอขึ้นเป็นอำเภอชื่อ  "อำเภอท้ายเหมือง"  ในปี  พ.ศ.  2453  และลดฐานะอำเภอทุ่งมะพร้าวลงเป็น  "กิ่งอำเภอ" ต่อมาได้มีการสร้างถนนสายตะกั่วป่า - ท่านุ่น ขึ้น การคมนาคมระหว่างอำเภอท้ายเหมืองกับกิ่งอำเภอทุ่งมะพร้าวมีความสะดวกรวดเร็วขึ้น ทางราชการจึงยุบกิ่งอำเภอทุ่งมะพร้าวเป็นตำบลชื่อ "ตำบลทุ่งมะพร้าว" ขึ้นอยู่ในเขตปกครองของอำเภอท้ายเหมืองจนถึงปัจจุบัน
ที่ตั้งและอาณาเขต.
อำเภอท้ายเหมืองตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอท้ายเหมืองแบ่งพื้นที่การปกครองออกเป็น 6 ตำบล 49 หมู่บ้าน ได้แก่
การปกครองส่วนท้องถิ่น.
ท้องที่อำเภอท้ายเหมืองประกอบด้วยองค์กรปกครองส่วนท้องถิ่น 7 แห่ง ได้แก่
เซ็นเง็ง

เซ็นเง็ง หรือ เจ้าหญิงโคโนฮานาซากูยะ (; โรมาจิ: "Konohanasakuya-hime") ในตำนานเทพของญี่ปุ่นคือเจ้าหญิงแห่งฤดูใบไม้ผลิและคือสัญลักษณ์แห่งการเริ่มต้นชีวิตของโลก เธอเป็นลูกสาวของเทพแห่งภูเขาโอยะมัทสึมิ บ่อยครั้งที่เธอมักจะถูกพิจารณาว่าเป็นอวตารของชีวิตของชาวญี่ปุ่น โดยเฉพาะอย่างยิ่งเมื่อสัญลักษณ์ของเธอคือดอกซากุระ
เธอเป็นภรรยาของเทพนินิกิ เธอเจอเขาที่ริมฝั่งทะเลและก็ตกหลุมรักกัน นินิกิขอโอยะมัทสึมที่จะแต่งงานกับลูกสาวของเขา โอยะมัทสึมิเสนอลูกสาวคนโต อิฮานางะ ให้แทน แต่หัวใจของนินิกิตกเป็นของโคะโนะฮะนะเรียบร้อยแล้ว โอยะมัทสึมิตกลงและให้ทั้งสองคนได้แต่งงานกัน พวกเขามีลูกชายสามคน รวมถึงโฮเดริและโฮโอริด้วย
แต่ชีวิตแต่งงานของทั้งสองเป็นได้แค่สั้น ๆ เนื่องจากนินิกิเป็นคนขี้สงสัยและขี้หึง ด้วยความสิ้นหวังโคะโนะฮะนะเผาบ้านของตนเองและสิ้นชีวิตในกองเพลิง
ศึกเทพมังกรพิภพสมุทร

ศึกเทพมังกรพิภพสมุทร  หรือในชื่อภาษาอังกฤษว่า "Tales from Earthsea" เป็นภาพยนตร์อนิเมะจากสตูดิโอจิบลิ ในปี ค.ศ. 2006 กำกับโดยโกะโระ มิยะซะกิ ลูกชายของผู้กำกับฮะยะโอะ มิยะซะกิ โดยใช้เค้าโครงเรื่องจาก 'The Farthest Shore' หนังสือเล่มที่สามในซีรีส์ "เอิร์ธซี" ที่ชื่อ "The Farthest Shore" ของ เออร์ซูลา เค. เลอกวิน ออกฉายที่ญี่ปุ่นเมื่อ 29 กรกฎาคม ค.ศ. 2006 และจัดจำหน่ายในสหรัฐอเมริกา โดยวอลต์ ดิสนีย์ พิคเจอร์ และในออสเตรเลีย โดยแมดแมน เอนเตอร์เทนเมนต์ หนังสือการ์ตูนที่ดัดแปลงจากภาพยนตร์ได้รับการตีพิมพ์ในญี่ปุ่น ขณะที่ตัวภาพยนตร์ได้รับรางวัล Grand Prize จาก Bunshun Kiichigo Awards ในปี 2006 (รางวัลราซซี่อะวอร์ดส์ ในเวอร์ชันญี่ปุ่น ซึ่งแจกให้กับภาพยนตร์ยอดแย่แห่งปี)
ประวัติ.
ภาพยนตร์เรื่องนี้เป็นครั้งแรกของการดัดแปลงมาจากนิทานซีรีส์ "Earthsea" ที่ผ่านมา มีผู้กำกับหลายต่อหลายคนพยายามจะดัดแปลง Earthsea ให้กลายเป็นภาพยนตร์แต่ได้รับการปฏิเสธจากผู้เขียน ฮายาโอะ มิยาซากิ ก็เป็นอีกคนหนึ่งที่ต้องการจะสร้างอนิเมะจากเรื่องนี้เช่นกัน ตั้งแต่ก่อนสร้าง Nausicaä of the Valley of the Wind เลยทีเดียว ในปี ค.ศ. 2003 หลังจาก Spirited Away ได้รับรางวัลออสการ์ เขาได้รับการอนุมัติ แต่ความที่เขาติดงานกำกับ Howl's Moving Castle ในครั้งนี้ โกโร่ มิยาซากิ ลูกชายของเขาจึงรับหน้าที่เป็นผู้กำกับแทน
เรื่องย่อ.
ณ ดินแดนแห่งโลกทะเล พืชผลอยู่ในภาวะขาดแคลน ฝูงสัตว์อยู่ในสภาพใกล้ตาย มังกร 2 ตัวได้ปรากฏกายกลางกลุ่มเมฆของพายุเพื่อสังหารอีกฝ่ายเป็นอาหาร สมดุลของโลกกำลังจะสูญสิ้นระหว่างการสืบหาสาเหตุของภัยพิบัติครั้งนี้ เกด พ่อมดผู้ยิ่งใหญ่ได้พบกับอาร์เรน เจ้าชายแห่งเอ็นลาดที่พลัดหลงมาจากการต่อสู้กับเงาลึกลับ ทั้งคู่เดินทางผ่านภูมิประเทศที่มีแต่ซากปรักหักพังไปยังเมืองฮอร์ต เมืองที่ประชาชนล้วนค้าขายแต่สินค้าที่เป็นของปลอม ทาสสามารถซื้อขายได้ด้วยเงินตราและผู้ติดยาเสพติดต่างเร่ร่อนไปตามถนนสายอันตรายเพื่อหาที่พักอาศัย และเทรุเด็กสาวกำพร้าผู้ที่มีรอยแผลเป็นบนใบหน้าที่เกิดจากการถูกไฟคลอก เกดรู้มาว่า เพื่อชีวิตอันเป็นนิรันดร์ พ่อมดค็อบจึงได้ทำการเปิดประตูระหว่างดินแดนแห่งความเป็นและความตาย และศัตรูผู้ที่เคยพ่ายแพ้เขาเมื่อครั้งก่อนผู้นี้ก็ได้ปฏิญาณตนที่จะชำระแค้นเขาอย่างสาสมให้จงได้
ผลตอบรับ.
ภาพยนตร์เรื่องได้สามารถขึ้นอันดับ 1 ในบ็อกซ์ออฟฟิศของญี่ปุ่นในสัปดาห์ที่เปิดฉาย และทำรายได้ 900 ล้านเยน หรือประมาณ 7.7 ล้านดอลลาร์สหรัฐ ผลักให้ภาพยนตร์เรื่อง Pirates of the Caribbean: Dead Man's Chest ตกไปอยู่อันดับสอง และครองอันดับหนึ่งในญี่ปุ่นเป็นเวลา 5 สัปดาห์ ก่อนที่ภาพยนตร์เรื่อง X-Men: The Last Stand จะเข้าฉาย
Ursula K. LeGuin ผู้แต่งซีรีส์เรื่องนี้ รู้สึกผิดหวังในตัวหนังจากบทความในเว็บไซต์ของเธอ LeGuin ชื่นชมงานแอนิเมชันในตัวหนัง แต่ติงว่าพล็อตและเนื้อความนั้นได้ถูกบิดเบือนไปอย่างรุนแรง
วางจำหน่าย.
ในประเทศไทยได้รับการจำหน่ายจาก บริษัท Pacific Marketing
มีข้อมูลเบื้องต้นดังนี้
อำเภอเกาะยาว

เกาะยาว ตั้งอยู่ในจังหวัดพังงา เป็นอำเภอที่มีระยะเวลาการเป็นกิ่งอำเภอยาวนานที่สุดในประเทศไทยถึง 85 ปี ตั้งขึ้นเป็นกิ่งอำเภอในปี พ.ศ. 2446 ขึ้นตรงต่อเมืองพังงา และยกฐานะเป็นอำเภอในวันที่ 1 มกราคม พ.ศ. 2531
ที่ตั้งและอาณาเขต.
อำเภอเกาะยาว มีอาณาเขตทางทะเลติดต่อกับเขตการปกครองข้างเคียงดังต่อไปนี้
ประวัติ.
บรรพบุรุษของชาวเกาะยาวได้อพยพมาจากจังหวัดตรังตั้งถิ่นฐานที่เกาะยาวน้อย และ สตูล จะตั้งถิ่นฐานที่เกาะยาวใหญ่ และอื่น ๆ ที่อยู่แถบนั้นในสมัยรัตนโกสินทร์ตอนต้น (พ.ศ. 2328) ขณะที่พม่าได้ยกทัพมาตีเมืองต่าง ๆ ผู้ที่หนีมาเห็นว่าเกาะยาวน้อยและเกาะยาวใหญ่มีความเหมาะสมที่จะหลบภัย จึงได้ตั้งหลักแหล่งบริเวณนี้
พ.ศ. 2446 ทางราชการยกฐานะเป็น กิ่งอำเภอเกาะยาว แยกออกมาจากอำเภอเมืองพังงา และขึ้นต่อเมืองพังงา ในปี พ.ศ. 2460 ตามประกาศกระทรวงมหาดไทย เรื่อง เปลี่ยนชื่ออำเภอ เกาะยาวมีฐานะเป็นกิ่งอำเภออยู่แล้ว จากหลักฐานประกาศกระทรวงศึกษาธิการ เรื่อง ใช้พระราชบัญญัติประถมศึกษา พ.ศ. 2464 ในท้องที่มณฑลภูเก็ต กิ่งอำเภอเกาะยาวมีพื้นที่การปกครองสองตำบล คือ ตำบลเกาะยาวใหญ่ และตำบลเกาะยาวน้อย ได้สร้างที่ว่าการกิ่งอำเภอหลังแรกเมื่อปี พ.ศ. 2463 ต่อมาได้ย้ายมาในที่ว่าการปัจจุบันในปี พ.ศ. 2508
ต่อมาข้าราชการและประชาชนต้องการให้ยกกิ่งอำเภอเกาะยาวเป็นอำเภอเกาะยาว ตลอดจนจังหวัดพังงาได้สนับสนุนให้ทางราชการยกฐานะให้ รวมได้รับการสนับสนุนจากหลายฝ่าย จนในที่สุดก็ได้รับการยกฐานะจากกิ่งอำเภอเกาะยาวเป็น อำเภอเกาะยาว ในวันที่ 30 ธันวาคม 2530 โดยมีผลในรุ่งขึ้น วันที่ 1 มกราคม พ.ศ. 2531 รวมระยะเวลาการเป็นกิ่งอำเภอ 85 ปี นับว่าเป็นกิ่งอำเภอที่ยาวนานที่สุดในประเทศไทย
การแบ่งเขตการปกครอง.
การปกครองส่วนภูมิภาค.
อำเภอเกาะยาวแบ่งพื้นที่การปกครองออกเป็น 3 ตำบล 18 หมู่บ้าน ได้แก่
การปกครองส่วนท้องถิ่น.
ท้องที่อำเภอเกาะยาวประกอบด้วยองค์กรปกครองส่วนท้องถิ่น 4 แห่ง ได้แก่
รายชื่อเกาะในเขตอำเภอเกาะยาว.
อำเภอเกาะยาว เป็นอำเภอที่มีเกาะมากเป็นอันดับสามของจังหวัดพังงา รองจากอำเภอคุระบุรี และอำเภอตะกั่วทุ่ง มีมากถึง 35 เกาะจาก 155 เกาะ มีเกาะหลักคือ เกาะยาวใหญ่ และเกาะยาวน้อย มีเนื้อที่ประมาณ 87.24 ตารางกิโลเมตร และ 36.14 ตารางกิโลเมตรตามลำดับ และเกาะเล็ก ๆ อีก 33 เกาะ ซึ่งอยู่ในความดูแลของอุทยานแห่งชาติอ่าวพังงา อุทยานแห่งชาติธารโบกขรณี องค์การบริหารส่วนตำบลเกาะยาวน้อย เทศบาลตำบลเกาะยาวใหญ่ และเทศบาลตำบลพรุใน ทุกเกาะมีพื้นที่รวมทั้งหมด 128.465 ตารางกิโลเมตร
กระดานโต้คลื่น

กระดานโต้คลื่น  เป็นอุปกรณ์หลักในการเล่นโต้คลื่น ซึ่งทำมาจากวัสดุหลายชนิดเช่น ไม้, โฟมหุ้มด้วยไฟเบอร์กลาส, อีพอคซีและวัสดุอื่นๆ
ประเภทของกระดานโต้คลื่น.
สำหรับบอร์ดสั้นนั้น สามารถแบ่งชนิดได้อีกมากมายตามลักษณะของตัวกระดานโต้คลื่นเองหรือตามวิธีการเล่น เช่น บอร์ดแบบหางปลา (fish tail), บอร์ดแบบกัน (gun board) เป็นต้น
นิวแคลิโดเนีย

นิวแคลิโดเนีย  หรือ นูแวล-กาเลโดนี  ชื่ออื่น ๆ ที่นิยมเรียกได้แก่ "คานากี" (Kanaky) และ "เลอกายู" (Le Caillou) เคยเป็น "อาณานิคมพิเศษ (sui generis collectivity)" (ในทางปฏิบัติ ดินแดนโพ้นทะเล) ของประเทศฝรั่งเศส ประกอบด้วยเกาะหลัก ("เกาะกร็องด์แตร์", Grande Terre) และเกาะเล็ก ๆ อื่น ๆ ตั้งอยู่ในภูมิภาคเมลานีเซียในมหาสมุทรแปซิฟิกทางตะวันตกเฉียงใต้ 
นิวแคลิโดเนียมีเนื้อที่ 18,575.5 ตารางกิโลเมตร มีขนาดเป็นครึ่งหนึ่งของเกาะไต้หวัน ประชากรที่สำรวจได้เมื่อพ.ศ. 2547 มีอยู่ 230,789 คน มีรหัสประเทศโดเมนระดับบนสุดในอินเทอร์เน็ต ว่า .nc เมืองหลวงและเมืองที่ใหญ่ที่สุดของนิวแคลิโดเนียคือ นูเมอา (Nouméa) หน่วยเงินคือ ฟรังก์ซีเอฟพี
ตั้งแต่พ.ศ. 2529 คณะกรรมการของสหประชาชาติว่าด้วยการยกเลิกอาณานิคม (UN Committee on Decolonization) ได้รวมนิวแคลิโดเนียไว้ในรายชื่อดินแดนที่ไม่ปกครองตนเองของสหประชาชาติ (United Nations list of Non-Self-Governing Territories) ซึ่งนิวแคลิโดเนียจะตัดสินว่าจะยังคงอยู่กับสาธารณรัฐฝรั่งเศสหรือแยกเป็นเอกราชด้วยประชามติ หลังจากปี พ.ศ. 2557 โดยได้มีการจัดการลงประชามติเอกราชนิวแคลิโดเนียครั้งแรกขึ้นเมื่อวันที่ 4 พฤศจิกายน พ.ศ. 2561 และผลของการลงประชามติในครั้งนี้ออกมาว่าเสียงส่วนใหญ่คิดเป็นร้อยละ 56.4 ของผู้มาใช้สิทธิ์ ไม่เห็นชอบต่อการประกาศเอกราช ซึ่งหมายความว่าต้องการให้นิวแคลิโดเนียยังคงอยู่กับฝรั่งเศสต่อไป
เมืองหลวงนูเมอา เป็นที่ตั้งของสำนักงานเลขาธิการประชาคมแปซิฟิก (Secretariat of the Pacific Community) เดิมคือคณะกรรมาธิการแปซิฟิกใต้ (South Pacific Commission) ซึ่งเป็นองค์กรภูมิภาคนี้
ช่องแคบมะละกา

ช่องแคบมะละกา ;) เป็นช่องแคบที่มีความยาว ตั้งอยู่ระหว่างคาบสมุทรมลายูกับเกาะสุมาตรา เนื่องจากร่องน้ำขนส่งหลักตั้งอยู่ระหว่างมหาสมุทรอินเดียกับมหาสมุทรแปซิฟิก ทำให้เป็นหนึ่งในเส้นทางเดินเรือที่สำคัญที่สุดในโลก ชื่อช่องแคบตั้งชื่อมาจากรัฐสุลต่านมะละกาที่เคยปกครองเหนือกลุ่มเกาะใน ค.ศ. 1400 ถึง 1511
พื้นที่.
องค์การอุทกศาสตร์สากล ได้กำหนดขอบเขตและพื้นที่ของช่องแคบมะละกาไว้ตามนี้:
"ทางตะวันตก" เส้นเชื่อมกันที่ Pedropunt จุดทางเหนือสุดของเกาะสุมาตรา  และ Lem Voalan จุดทางใต้สุดของเกาะภูเก็ต (แหลมพรหมเทพบนเกาะภูเก็ต) ในสยาม (ประเทศไทย) 
"ทางตะวันออก" เส้นเชื่อมกันที่ตันจุงปีไย (บูลุซ) จุดทางใต้สุดของคาบสมุทรมลายู  และ The Brothers  และจากที่นั่นถึงเกาะการีมุนน้อย 
"ทางเหนือ" ชายฝั่งทางตะวันตกเฉียงใต้สุดของคาบสมุทรมลายู
"ทางใต้" ชายฝั่งทางตะวันออกเฉียงเหนือสุดของเกาะสุมาตรา แล้วไปทางตะวันออกสุดถึงตันจงเกอดาบู  และจากที่นั่นถึงเกาะการีมุนน้อย
วาวาอู

วาวาอู  เป็น 1 ใน 3 กลุ่มเกาะหลักของตองงา ประกอบด้วยเกาะใหญ่เกาะเดียว (อูตูวาวาอู) และ 40 เกาะเล็ก ตามตำนาน เทพมาวอีสร้างทั้งเกาะโตงาตาปูกับวาวาอู แต่ท่านใช้ความพยายามมากนิดหนึ่งในการสรางเกาะโตงาตาปู วาวาอูตั้งอยู่เหนือระดับน้ำทะเลที่ มีเมืองเอกชื่อว่าเนอิอาฟู ซึ่งตั้งอยู่ที่ท่าเรือเรฟูเง (ปัวตาเลฟูซี หรือโลโลอาฮาลาเอวาลู)
วาวาอูจัดอยู่ในเขตวาวาอู มีพื้นที่ทั้งหมด 103.6 ตารางกิโลเมตร เกาะนี้เป็นเกาะที่เกิดจากปะการัง พื้นที่ชื้นแฉะ อยู่เขตร้อน มีประชากรทั้งสิ้น 9400 คน มีรายได้ต่อหัว 1030 ดอลลาร์สหรัฐ มีภัยธรรมชาติที่สำคัญคือไซโคลนและแผ่นดินไหว
นิเวศวิทยา.
วาวาอูเป็นที่อยู่อาศัยของพืช 262 ชนิด กิ้งก่า 11 ชนิด นก 38 ชนิด และหอยทากบก 41 ชนิด
สมเด็จพระราชาธิบดีจอร์จ ตูโปอูที่ 5

สมเด็จพระราชาธิบดีจอร์จ ตูโปอูที่ 5 แห่งตองงา  หรือพระนามเดิม เจ้าชายเซียโอซี เตาฟาอาเฮา มานูมาตาโอโก ตูกูอาโฮ ตูโปอู (ตองงา: Sia'osi Taufa'ahau Manumata'ogo Tuku'aho Tupou; 4 พฤษภาคม พ.ศ. 2491 - 18 มีนาคม พ.ศ. 2555) ทรงได้รับการสถาปนาขึ้นเป็นมกุฎราชกุมารแห่งราชอาณาจักรตองงา เมื่อวันที่ 4 พฤษภาคม พ.ศ. 2509 ขณะมีพระชนมพรรษา 18 พรรษา เสด็จขึ้นครองราชย์เมื่อวันที่ 11 กันยายน พ.ศ. 2549 โดยมีการประกอบพระราชพิธีราชาภิเษกในวันที่ 1 สิงหาคม พ.ศ. 2551 ทรงเป็นกษัตริย์ลำดับที่ 5 แห่งราชวงศ์ตูโปอูและลำดับที่ 23 แห่งราชวงศ์ตูอิกาโนกูโปลู อีกทั้งพระองค์ยังมีความสัมพันธ์ทางธุรกิจอันดีกับนายกรัฐมนตรีเฟเลติ เซเวเล
พระราชประวัติ.
พระองค์ทรงพระราชสมภพเมื่อ 4 พฤษภาคม พ.ศ. 2491 พระองค์ทรงพระราชสมภพที่กรุงนูกูอาโลฟา เป็นพระราชโอรสในสมเด็จพระราชาธิบดีเตาฟาอาเฮา ตูโปอูที่ 4 และสมเด็จพระราชินีฮาลาเอวาลู มาตาอาโฮ อาโฮเมเอ
สวรรคต.
สมเด็จพระราชาธิบดีจอร์จ ตูโปอูที่ 5 ประชวรด้วยโรคมะเร็งไต และผ่าตัดสำเร็จเมื่อหกเดือนก่อน
หนังสือพิมพ์มาตังงีตองกาได้รายงานว่า สมเด็จพระราชาธิบดีจอร์จ ตูโปอูที่ 5 เสด็จสวรรคตด้วยโรคมะเร็งเม็ดเลือดขาว เมื่อเวลา 15.15 นาฬิกา ของวันที่ 18 มีนาคม พ.ศ. 2555 ณ โรงพยาบาลควีนแมรี เขตบริหารพิเศษฮ่องกง สาธารณรัฐประชาชนจีน สิริพระชนมพรรษา 63 พรรษา